
Contract de lucrari 
privind Serviciile de proiectare faza PT+ DE+CS+DTAC si executie de lucrari:
LOT III – Extinderea cresei si gradinitei nr. 53 cu echiparea infrastructurii educationale pentru educatia timpurie anteprescolara si prescolara in Municipiul Oradea

[bookmark: _GoBack]nr. 497160 data 21.12.2018


1. Partile contractante

În temeiul Legii nr.98/2016 actualizata privind achizitiile publice, s-a încheiat prezentul contract de executie lucrari 

între

        MUNICIPIUL ORADEA, cu sediul in Oradea,  P-ta Unirii, nr.1, telefon 0259/437000, fax 0259/437544,email: primarie @ oradea.ro, cod fiscal 4230487, avand contul nr ………………………………………. deschis la Trezoreria municipiului Oradea, titular de cont Municipiul Oradea, reprezentata prin Primar – Ilie BOLOJAN si Director Economic – Eduard Florea, in calitate de achizitor, pe de o parte,
şi 
       ASOCIEREA formata din:
SC CONPILA SRL – lider de asociere (97,7%) , cu sediul in Municipiul Oradea, str. Pitestilor, nr.28, jud.Bihor , telefon/fax 0040359440390, numar de inmatriculare J05/1487/1994, cod fiscal RO 5518322 cont RO38BTRL00501202728451XX deschis la Banca Transilvania, reprezentata prin Moisi Dumitru - administrator ,
SC ATAMORA SRL - asociat (2,3%), cu sediul in localitatea Oradea, str. T. Vladimirescu, nr. 71 A, inregistrata la ONRC sub nr. J05/114/2018, cod fiscal 38713575, cont bancar __________________, deschis la Trezoreria Oradea, reprezentata prin  Puscas Mirela Bianca, în calitate de executant pe de altă parte.
    2. Definitii
    2.1. - In prezentul contract urmatorii termeni vor fi interpretati astfel:
a. contract –prezentul act juridic bilateral  şi toate anexele sale;
b. Achizitor/Beneficiar şi Executant/Antreprenor/ Contractant- părţile contractante, aşa cum sunt acestea numite în prezentul contract;
c. parte – achizitorul sau executantul, astfel cum rezultă din context
d. preţul contractului - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;
e. cerinţele achizitorului – caietul de sarcini şi orice alte cerinţe/instrucţiuni emise de achizitor pe durata executării contractului
f. ordin administrativ: orice instrucţiune sau dispoziţie emisă de achizitor către executant privind execuţia lucrărilor.
g. proiectul: proiectul (documentaţia) în baza căruia sunt executate lucrările în conformitate cu prevederile din contract;
h. amplasamentul lucrării - locul unde executantul execută lucrarea;
i. utilajele executantului - aparatele, maşinile, vehiculele şi altele asemenea necesare pentru execuţia şi terminarea lucrărilor şi remedierea oricăror defecţiuni. Sunt excluse lucrările provizorii, utilajele asigurate de către achizitor (dacă există), echipamentele, materialele şi altele asemenea.   
j. materiale - produse de orice tip (altele decât echipamentele) care fac parte din lucrări inclusiv livrarea de materiale (dacă există) furnizate de către executant, potrivit prevederilor contractului;
k. echipamente - aparatele, maşinile, instalaţiile şi vehiculele care fac parte din lucrări;
l. bunuri – utiliaje, mijloace de transport, echipamente şi lucrări provizorii sau oricare dintre acestea, după caz;
m. lucrări provizorii - toate lucrările provizorii de orice tip, necesare pe şantier pentru execuţia şi terminarea lucrărilor şi remedierea oricăror defecţiuni;
n. şantier -  locurile în care vor fi executate lucrările şi unde se vor livra echipamentele şi materialele, şi oricare alte locuri prevăzute în contract ca fiind parte componentă a şantierului;
o. utilităţi - reprezintă instalaţii de suprafaţă, de subteran sau aeriene ce permit distribuţia de produse petroliere, gaze, apă, electricitate, servicii canalizare, telefon, etc.care pot fi în proprietatea publică sau particulară;
p. graficul de lucrări - graficul pregătit de executant care se actualizează ori de câte ori este nevoie, şi care trebuie să justifice listele de cantităţi care trebuie executate în perioada de referință în vederea monitorizării şi evaluării ritmului evoluției lucrărilor în conformitate cu contractul; 
q. documentele executantului - reprezintă documentele tehnice incluse în cerinţele achizitorului, documentele necesare pentru satisfacerea tuturor condiţiilor impuse de aprobări, calculele, programele de computer şi alt software, planşe, manuale pentru exploatare şi întreţinere, modele şi alte documente tehnice (dacă există), care se află în custodia şi grija executantului până la data preluării acestora de către achizitor. 
r. Ordin Administrativ de Modificare – document emis de Achizitor prin care acesta aproba o modificare a contractului
s. utilaje asigurate de către achizitor -  reprezintă toate aparatele, maşinile şi vehiculele (dacă există) puse la dispoziţie de către achizitor pentru a fi utilizate de către executant la execuţia lucrărilor, dar nu includ echipamentele care nu au fost recepţionate de către achizitor.
t. recepţia la terminarea lucrărilor – recepţia efectuată la terminarea completă a lucrărilor unui obiect sau a unei părţi din construcţie, independentă, care poate fi utilizată separat.
u. recepţia finală – recepţia efectuată după expirarea perioadei de garanţie tehnica acordata lucrarilor.
v. proces verbal de recepţie la terminarea lucrărilor – documentul întocmit şi semnat în conformitate cu Regulamentul de recepţie a lucrărilor de construcţii şi instalaţii aferente acestora, de către comisia de recepţie numită de către achizitor recomandând sau nu recepţionarea lucrărilor, sau a unei părţi de lucrare (după caz) de către achizitor;
w. proces verbal de recepţie finală - documentul întocmit ulterior expirarii perioadei de garantie tehnica a lucrarilor în conformitate cu Regulamentul de recepţie a lucrărilor de construcţii şi instalaţii aferente acestora, de către comisia de recepţie numită de către achizitor, prin care se precizează data la care executantul şi-a încheiat obligaţiile prevăzute în contract.
x. despăgubire generală: suma, neprevăzută expres în contract care este acordată de către instanţa de judecată sau este convenită de către părţi ca şi despăgubire plătibilă părţii prejudiciate în urma încălcării contractului de către cealaltă parte. 
y. penalitate contractuală: despăgubirea stabilită în contractul de execuţie lucrări ca fiind plătibilă de către una din părţile contractante către cealaltă parte, în caz de neîndeplinire sau îndeplinire necorespunzătoare a obligaţiilor din contract;
z. garanţia de participare: garanţia care se constituie de către ofertant în scopul de a proteja autoritatea contractantă faţă de riscul unui eventual comportament necorespunzător al acestuia pe întreaga perioadă derulată până la încheierea contractului de achiziţie publică.
aa. garanţia de bună execuţie : garanţia se constituie sub forma unei sume de bani de către executant în scopul asigurării autorităţii contractante de îndeplinirea cantitativă, calitativă şi în perioada convenită a contractului. 
ab. perioada de garanţie acordată lucrărilor : reprezinta limita de timp care curge de la data receptionarii lucrarilor/a produselor pana la care executantul/producatorul isi asuma responsabilitatea remedierii executiei lucrarilor sau  inlocuirii produsului achizitionat pe cheltuiala sa, daca defectele semnalate nu sunt imputabile achizitorului. Perioada de garantie tehnica a lucrarilor decurge de la data receptiei la terminarea lucrarilor si pana la receptia finala a acestora precum si dupa implinirea acestui termen, pe toata durata de existenta a constructiei, pentru viciile structurii de rezistenta rezultate din nerespectarea normelor de executie.
ac. forţa majoră - orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
ad. act adiţional: document prin care se pot modifica termenii şi condiţiile contractului. 
ae. conflict de interese înseamnă orice eveniment care influenţează capacitatea executantului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor achizitorului sau interesului public general al Proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale executantului. Aceste restricţii sunt de asemenea aplicabile oricăror sub-contractanţi, salariaţi şi experţi ce acţionează sub autoritatea şi controlul executantului.
af. PCCVI – plan control calitate, verificări şi încercări;
ag. Subcontractant” - înseamna orice operator economic care nu este parte a prezentului contract şi care execută anumite părţi ori elemente ale lucrărilor sau ale construcţiei ori îndeplinește activităţi care fac parte din obiectul prezentului contract răspunzând în fata executantului de organizarea şi derularea tuturor etapelor necesare în acest scop.
ah. zi - zi calendaristică; an - 365 zile.

3. Interpretare
3.1. În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
3.2  Termenul "zi" ori "zile" sau orice referire la zile reprezinta zile calendaristice, daca nu se specifica in mod diferit.
3.3 Clauzele prezentului contract se interpretează unele prin altele, dând fiecăreia înţelesul ce rezultă din ansamblul contractului, conform art 1267 noul cod civil aprobat prin Legea 287/2009.
3.4 Interpretarea clauzelor îndoielnice se va face in conormitate cu art 1268 din noul cod civil Legea 287/2009..
3.5 Dacă, după aplicarea regulilor de interpretare prevazute la art 1267,1268 din noul cod civil si la punctele 3.3, 3.4 din prezentul contract, acesta din urma rămâne neclar, clauzele contractuale se interpretează în favoarea celui care se obligă.

Clauze obligatorii

4. Obiectul principal al contractului	
4.1. – Obiectul contractullui îl reprezintă proiectarea şi execuţia lucrărilor la obiectivul de investiţii “LOT III - Extinderea cresei si gradinitei nr. 53 cu echiparea infrastructurii educationale pentru educatia timpurie anteprescolara si prescolara in Municipiul Orade”; 
4.2 Executantul se obligă să proiecteze, să asigure asistenţă tehnică, să execute,să testeze, să finalizeze lucrările si să remedieze orice defecte rezultate în urma executării prezentului contract, la obiectivul de investiţii: 
“LOT III - Extinderea cresei si gradinitei nr. 53 cu echiparea infrastructurii educationale pentru educatia timpurie anteprescolara si prescolara in Municipiul Orade”.
4.3.- Achizitorul se obliga sa plateasca executantului pretul convenit  pentru  prestarea serviciilor, executia si finalizarea lucrarilor ce fac obiectul prezentului contract. 

5. Preţul contractului
5.1. (1) – Pretul convenit pentru indeplinirea contractului, platibil executantului de catre achizitor este de 1.611.594,95 lei fara TVA, din care 
A) Valoare Proiectare : 37.100,00 lei fara TVA din care :
                   - Servicii de proiectare (PT+DE+CS+DTAC) – 29.000,00 lei fara TVA;
                   - Asistenta tehnica din partea proiectantului – 8.100,00 lei fara TVA.
B) Valoare Executie Lucrari: 1.574.494,95 lei fara TVA din care:
                   - Cheltuieli pentru investitia de baza : 1.567.397,74  lei fara TVA;
                   - Organizare de santier : 7.097,21 lei fara TVA.
Plata taxei pe valoarea adăugată se va face la cota TVA prevăzută de legislaţia în vigoare la data emiterii facturii.
(2)  Pretul contractului se va putea modifica conform art. 25 din contract.
(3) Sursa de finantare: Buget local – Capitol bugetar:65.02.03.01; art. bugetar: 71.01.01, bugetul de stat, Programul Operațional Regional 2014-2020.
Valoarea aprobata in bugetul consolidat de venituri si cheltuieli pentru anul 2018 este de urmatoarea:
LOT III - 258.760,00 lei cu Tva inclus

5.2 Corectitudinea Preţului Contractului
5.2.1 Achizitorul va pune la dispoziţia Executantului, pentru informarea acestuia, toate datele relevante, care se află în posesia sa, referitoare la structura geologică şi condiţiile hidrologice de pe Şantier, inclusiv aspectele legate de mediu. Antreprenorul are responsabilitatea interpretării acestor date.
5.2.2 Se consideră că Executantul, în măsura în care este posibil (ţinând cont de costuri şi timp), a inspectat şi examinat Şantierul şi împrejurimile sale, a analizat datele menţionate la subclauza 5.2.1 şi că s-a edificat, înainte de depunerea Ofertei, asupra tuturor aspectelor relevante, inclusiv natura solului şi subsolului, forma şi natura Şantierului, întinderea şi natura Lucrărilor, Materialele necesare execuţiei Lucrărilor, căile de acces la Şantier şi în general a obţinut toate informaţiile cu privire la riscurile, inclusiv în legătură cu probabilitatea de apariţie a acestora, şi alte circumstanţe ce influenţează sau afectează Oferta.
5.2.3 Se consideră că înainte de depunerea Ofertei, Executantul, s-a informat cu privire la corectitudinea şi suficienţa Ofertei, a Preţului Contractului şi a preţurilor indicate în Graficul de Eşalonare a Plăţilor, care, cu excepţia celor prevăzute altfel în Condiţiile Contractuale, acoperă toate obligaţiile prevăzute în Contract.

6. Durata contractului
6.1. - Prezentul Contract intră în vigoare la data semnării lui de către parti şi este valabil până la îndeplinirea integrală și corespunzătoare a obligaţiilor de către ambele părţi, iar Contractul opereaza valabil intre parti, potrivit legii, ofertei si documentatiei de atribuire, de la data intrarii sale in vigoare si pana la epuizarea conventionala sau legala a oricarui efect pe care il produce.
6.2.  (1) Executantul se obliga sa presteze serviciile de proiectare, asistenta tehnica din partea proiectantului pe durata de executiei, sa execute si sa finalizeze lucrarile care fac obiectul prezentului contract conform urmatorului grafic: 
    LOT II 
· Termenul de elaborare a proiectului tehnic de executie  este 1 luna de la Data mentionata in ordinul de incepere a prestarii serviciilor de proiectare emis de catre Achizitor.
·  Durata de prestare a serviciilor asistenta tehnica din partea proiectantului: - pe toata durata executiei lucrarilor;
· Termenul pentru Executia Lucrarilor este de 12 luni de la data mentionata in Ordinul de incepere al lucrarilor emis de Achizitor. 
 (3) Se va urmari respectarea termenelor prezentate mai sus cu incadrarea in termenul general de 12 luni – LOT III, tinand totusi cont de prevederile alin 2 de mai sus.
6.3. Durata prezentului contract se poate prelungi cu acordul partilor, printr-un act aditional, daca este cazul.

7. Executarea contractului 

 7.1. – Executarea contractului începe la data mentionata in ordinul de incepere a prestarii serviciilor de proiectare emis de catre achizitor ulterior constituirii garantiei de buna executie si predarii amplasamentului liber de orice sarcini care ar putea afecta executia lucrarilor.

8. Documentele contractului
8.1. Documentele contractului sunt cele precizate mai jos şi fac parte integrantă din prezentul contract :
- Anexa nr. 1- Documentatia tehnica de executie:
1.a) Cerintele beneficiaruui (caietul de sarcini si SF inclusiv solicitarile de clarificare si raspunsurile la acestea)
1.b) propunerea tehnica inclusiv solicitarile de clarificare si raspunsurile la acestea; Schita de proiect
1.c) propunerea financiară inclusiv solicitarile de clarificare si raspunsurile la acestea;
1.d) grafice de executie; Graficul general de realizare a investiției publice (fizic și valoric)
1.e) grafice de plati in ordinea tehnologica de executie;
1.f) acordul de asociere, legalizat, daca este cazul;
- Anexa nr. 2- instrumentul de garantare pentru constituirea garantiei de buna executie;
- Anexa nr. 3- declaratia cuprinzand lista subcontractantilor;
- Anexa nr. 4- acordurile de subcontractare
- Anexa nr. 5- angajamentul ferm de sustinere din partea tertilor sustinatori; 
8.2. Orice contradictie ivita intre documentele contractului se va rezolva prin aplicarea ordinei de prioritate stabilita la art.8.1.
8.3  Actele aditionale vor avea prioritatea documentelor pe care le modifica.
8.2. În cazul în care, pe parcursul îndeplinirii contractului, se constată faptul că anumite elemente ale ofertei tehnice sunt inferioare sau nu corespund cerinţelor prevăzute în caietul de sarcini, prevalează prevederile caietului de sarcini.

Articolul 9. Protecţia patrimoniului cultural naţional  
9.1 - Toate fosilele, monedele, obiectele de valoare sau orice alte vestigii sau obiecte de interes arheologic sau geologic descoperite pe amplasamentul lucrării sunt considerate ca fiind proprietatea absolută a achizitorului şi vor fi încredinţate în grija şi sub autoritatea acesteia. 
9.2 - Executantul are obligaţia de a lua toate precauţiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevăzute la clauza 9.1, iar imediat după descoperirea şi înainte de îndepărtarea lor, de a înştiinţa achizitorul despre această descoperire şi de a îndeplini dispoziţiile primite de la achizitor privind îndepărtarea acestora. Daca din cauza unor astfel de dispozitii executantul sufera intarzieri si/sau cheltuieli suplimentare, atunci, prin consultare, partile vor stabili:
A) prelungirea duratei de executie cu o perioada necesara clarificarii situatiei;
B) alte masuri ce se impun;
C) suspendarea contractului 
9.3 - Achizitorul are obligaţia, de îndată ce a luat la cunoştinţă despre descoperirea obiectelor prevăzute la clauza 9.1, de a înştiinţa în acest sens organele de poliţie şi Comisia Monumentelor Istorice.

Articolul 10. Obligaţiile generale  ale executantului  
[bookmark: _Toc185742701]10.1. Codul de conduită
1 Executantul va acţiona întotdeauna loial, imparţial şi ca un consilier de încredere pentru Achizitor conform regulilor şi/sau codului de conduită al profesiei sale, precum şi cu discreţia necesară. Se va abţine să facă afirmaţii publice în legătură cu proiectul sau lucrările executate fără să aibă aprobarea prealabilă a achizitorului, precum şi să participe în orice activităţi care sunt în conflict cu obligaţiile sale contractuale în raport cu acesta. Nu va angaja Achizitorul în niciun fel, fără a avea acordul prealabil scris al acestuia şi va prezenta această obligaţie în mod clar terţilor, dacă va fi cazul.
2Când Executantul sau oricare din subcontractantii săi, personalul, experţii, agenţii sau subordonaţii săi se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilităţi ori comisioane în scopul de a determina ori recompensa îndeplinirea sau neîndeplinirea oricărui act sau fapt privind prezentul contract sau orice alt contract încheiat cu Achizitorul, ori pentru a favoriza sau defavoriza orice persoană în legătură cu prezentul  contract sau cu orice alt contract încheiat cu acesta, Achizitorul poate decide încetarea prezentului contract, fără a aduce atingere niciunui drept anterior dobândit de executant.
3.Plăţile către executant aferente Contractului vor constitui singurul venit ori beneficiu ce poate deriva din acesta, şi atât Executantul cât şi personalul său salariat ori contractat, inclusiv conducerea sa şi salariaţii din teritoriu, nu vor accepta niciun comision, discount, alocaţie, plată indirectă ori orice altă formă de retribuţie în legătură cu sau pentru executarea obligaţiilor din prezentul contract.
4.Executantul nu va avea niciun drept, direct sau indirect, la vreo redevenţă, facilitate sau comision cu privire la orice bun sau procedeu brevetat sau protejat utilizate în scopurile Contractului sau ale Proiectului, fără aprobarea prealabilă în scris a Achizitorului.
5.Executantul şi personalul său vor respecta secretul profesional, pe perioada executării Contractului, inclusiv pe perioada oricărei prelungiri a acestuia, şi  după încetarea acestuia. În acest sens, cu excepţia cazului în care se obţine acordul scris prealabil al Achizitorului, Executantul şi personalul său, salariat ori contractat de acesta, incluzând conducerea şi salariaţii din teritoriu, nu vor divulga niciodată oricărei alte persoane sau entităţi, nicio informaţie confidenţială divulgată lor sau despre care au luat cunoştinţă şi nu vor face publică nicio informaţie referitoare la recomandările primite în cursul sau ca rezultat al derulării prezentului contract. Totodată, Executantul şi personalul său nu vor utiliza în dauna Achizitorului informaţiile ce le-au fost furnizate sau rezultatul studiilor, testelor, cercetărilor desfăşurate în cursul sau în scopul executării prezentului Contract.
6.Executarea Contractului nu va genera cheltuieli comerciale neuzuale. Dacă apar totuşi astfel de cheltuieli, Contractul poate înceta conform prevederilor din prezentul contract. Cheltuielile comerciale neuzuale sunt comisioanele care nu sunt menţionate în prezentul contract sau care nu rezultă dintr-un contract valabil încheiat referitor la acesta, comisioanele care nu corespund unor servicii/lucrări executate şi legitime, comisioanele plătite unui destinatar care nu este în mod clar identificat sau comisioanele plătite unei societăţi care potrivit tuturor aparenţelor este o societate interpusă. 
7.Executantul va furniza Achizitorului, la cerere, documente justificative cu privire la condiţiile în care se execută prezentul contract. Achizitorul va efectua orice documentare sau cercetare la faţa locului pe care o consideră necesară pentru strângerea de probe în cazul oricărei suspiciuni cu privire la existenţa unor cheltuieli comerciale neuzuale.

[bookmark: _Toc185742702]10.2. Conflictul de interese
[bookmark: _Ref500223654]1.Executantul va lua toate măsurile necesare pentru a preveni ori stopa orice situaţie care ar putea compromite executarea obiectivă şi imparţială a prezentului contract. Conflictele de interese pot apărea în mod special ca rezultat al intereselor economice, afinităţilor politice ori de naţionalitate, al legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul executării prezentului contract trebuie notificat în scris achizitorului, în termen de 5 zile de la apariţia acestuia. 
2. Achizitorul are dreptul de a verifica dacă măsurile luate sunt corespunzătoare şi dacă este necesar, poate solicita măsuri suplimentare. Executantul se va asigura că personalul său, salariat sau contractat de el, inclusiv conducerea şi salariaţii din teritoriu, nu se află într-o situaţie care ar putea genera un conflict de interese. Executantul va înlocui, în 5 zile şi fără vreo compensaţie din partea Achizitorului, orice membru al personalului său salariat ori contractat, inclusiv conducerea ori salariaţii din teritoriu, care se regăseşte într-o astfel de situaţie. 
3.Executantul trebuie sa evite orice contact care ar putea sa-i compromită independenţa ori pe cea a personalului său, salariat sau contractat, inclusiv conducerea şi salariaţii din teritoriu. În cazul în care executantul nu-şi menţine independenţa, achizitorul, fără afectarea dreptului acestuia de a obţine repararea prejudiciului ce i-a fost cauzat ca urmare a situaţiei de conflict de interese, va putea decide încetarea de plin drept şi cu efect imediat a prezentului contract.
 
10.3. Legislaţia Muncii şi Programul de lucru
1. Executantul va respecta întreaga legislaţie a muncii care se aplică personalului , inclusiv legislaţia în vigoare privind angajarea, programul de lucru, sănătate, securitatea muncii, asistenţă socială, emigrare şi repatriere, şi îi va asigura acestuia toate drepturile legale. 
2. Executantul va asigura niveluri de salarizare şi condiţii de muncă care nu vor fi inferioare celor stabilite în cadrul ramurii de activitate în care se desfăşoară lucrarea.
3. Executantul îi va obliga pe angajaţii săi să se conformeze tuturor legilor în vigoare, inclusiv celor legate de securitatea muncii.
4. Executantul îl va informa pe achizitor în privinţa programului său de lucru planificat pentru fiecare săptămână / fiecare lună de executare a prezentului contract, astfel încât persoana autorizată a acestuia să aibă posibilitatea de a planifica şi asigura continuitatea supravegherii lucrărilor pe parcursul tuturor etapelor contractului.
 	

10.4. Facilităţi pentru personal şi forţa de muncă 
1. Executantul va asigura şi va întreţine toate cele necesare pentru cazare precum şi facilităţile sociale pentru personalul său, in caz contrar fiind singurul raspunzator pentru eventualele pagube umane sau materiale, Municipiul Oradea fiind exonerat de orice fel de raspundere decurgad din nerespectarea acestor dispozitii
2. Executantul nu va permite niciunuia din angajaţii săi să locuiască temporar sau permanent în nicio structură care face parte din lucrările permanente.

10.5. Sănătatea şi securitatea muncii
1. Executantul va numi si va instiinta achizitorul in acest sens, un responsabil in materie de sanatate si securitate in munca, care va răspunde pentru securitatea şi prevenirea accidentelor pe şantier. Această persoană trebuie să fie calificată pentru o astfel de răspundere şi să aibă autoritatea de a emite dispoziţii şi de a lua măsurile necesare pentru prevenirea accidentelor.
2. Pe parcursul execuţiei lucrărilor, executantul are obligaţia de a sprijini activitatea persoanei responsabile cu prevenirea accidentelor, în scopul exercitării răspunderii şi autorităţii sale.
3. Executantul poartă întreaga răspundere în cazul producerii accidentelor de muncă, evenimentelor şi incidentelor periculoase, îmbolnăvirilor profesionale generate sau produse de echipamentele tehnice (utilaje, instalaţii etc.), procedee tehnologice utilizate sau, utilizate, sau de către lucrătorii săi şi cei aparţinând societăţilor care desfăşoară activităţi pentru acesta (subcontractanţi), în conformitate cu prevederile Legii securităţii şi sănătăţii în muncă nr. 319/2006 şi a Normelor metodologice de aplicare a Legii nr. 319/2006 aprobate prin H.G. nr. 1425/2006, precum şi orice modificare legislativă apărută pe timpul desfăşurării contractului.
4. În cazul producerii unor accidente de muncă, evenimente sau incidente periculoase în activitatea desfăşurată de executant, acesta va comunica şi cerceta accidentul de muncă, evenimentul, conform prevederilor legale, pe care îl va înregistra la Inspectoratul Teritorial de Muncă pe raza căruia s-a produs. 
5. Executantul va păstra un registru şi va întocmi rapoarte privind sănătatea, securitatea şi facilităţile sociale ale persoanelor.
6. Achizitorul va înregistra numai evenimentele produse propriilor angajaţi.
7. Achizitorul nu va fi responsabil pentru niciun fel de daune –interese, compensatii platibile prin lege, in privinta sau ca urmare a unui accident sau prejudiciu adus unui muncitor sau altei persoane angajate de executant sau subcontractant, cu exceptia accidentelor sau prejudiciilor rezultate din vina achizitorului, a angajatilor acestuia sau a persoanelor aflate in relatie contractuala cu Achizitorul.

10.6. Personalul şi echipamentul
10.6.1. Personalul executantului va avea calificarea, competenţa şi exeperienţa corespunzătoare pentru domeniile respective de activitate.
10.6.2. Achizitorul poate solicita executantului să înlăture (sau să dispună să fie înlăturat) orice persoană angajată pe şantier, care:
a) persistă în purtare necorespunzătoare sau în lipsă de responsabilitate;
b) îndeplineşte îndatoririle sale cu incompetenţă sau neglijenţă;
c) nu respectă oricare din prevederile prezentului contract;
d) persistă într-un comportament care periclitează siguranţa, sănătatea sau protecţia mediului.
La asolicitarea Achizitorului, Executantul va numi (sau va face demersuri pentru numire) o persoană corespunzătoare pentru înlocuire.
10.6.3. Execuantul va transmite la solicitarea persoanei autorizate de achizitor, daca va fi cazul, detalii privind fiecare categorie de personal  precum şi al fiecărui tip de utilaj existent pe şantier.
10.6.4. Executantul are obligatia de a se asigura ca toate tipurile de activitati ce fac obiectul contractului sunt executate/prestate/funizate de personal autorizat/certificat/atestat conform solicitarilor legale din domeniul contractului.
10.6.5. Executantul are obligatia de a se asigura  ca personalul utilizat in executarea contractului va avea calificarea, competenta si experienta corespunzatoare pentru domeniile de activitate ce fac obiectul contractului.
10.6.6. Raspunderea pentru executarea obiectului contractului cu personal atestat/calificat/autorizat  si in deplina conformitate cu alin 4, 5 ale prezentului articol si cu legislatia care reglementeaza obiectul contractului revine executantului.
10.6.7. Executantul are obligatia de a se asigura cǎ in calitate de persoana juridica detine toate autorizatiile/cerificarile/atestatele prevazute de lege ca obligatorii pentru a putea executa toate activitatile care fac obiectul contractului.
10.6.8. Nu vor putea fi percepute plati suplimentare pentru indeplinirea obligatiilor prevazute la alin 4,5,6,7 ale prezentului articol, acestea fiind considerate incluse in pretul ofertat”
10.6.9. Personalul Executantului va avea calificarea, pregătirea şi experienţa necesare în domeniile de activitate ale acestuia.

10.7 Inlocuirea personalului nominalizat in oferta (daca este cazul)
(1) Executantul nu va efectua schimbari ale personalului aprobat fara acordul scris in prealabil al Achizitorului. Executantul trebuie sa propuna din proprie initiativa inlocuirea in urmatoarele situatii:
a) in cazul decesului, in cazul imbolnavirii sau in cazul accidentarii unui membru al personalului;
b) daca se impune inlocuirea unui membru al personalului pentru orice alt motiv care nu este sub controlul Executantului (ex: demisia).
(2)Oricare din situaţiile menţionate la punctele a şi b vor fi dovedite cu documente justificative emise de autorităţile competente și/sau de persoanele înlocuite, iar Executantul va întreprinde tot ce este conform și necesar să nu întrerupă/pericliteze asigurarea serviciilor. Neprezentarea documentelor dă dreptul Achizitorului de a aplica penalități.
(3) Pe parcursul derularii executarii, pe baza unei cereri scrise motivate si justificate, Achizitorul poate solicita inlocuirea daca considera ca un membru al personalului este ineficient sau nu isi indeplineste sarcinile din Contract.
(4) Persoanele indeplinind functiile solicitate prin documentatia de atribuire a achizitiei, reprezentand personalul alocat pentru indeplinirea contractului vor fi asigurate pe toata durata contractului, pana la data restituirii garantiei de buna executie. Executantul trebuie sa dispuna de acest personal pe toata aceasta perioada astfel incat sa poata mobiliza specialistii necesari in functie de natura si durata activitatilor ce necesita a fi desfasurate. 
(5) In cazul in care un membru al personalului trebuie inlocuit, inlocuitorul trebuie sa detina cel putin experienţa şi pregătirea profesională minimă solicitată prin Documentația de atribuire. 
(6) Costurile suplimentare generate de inlocuirea personalului sunt suportate de Executant. In cazul in care expertul nu este inlocuit imediat si functiile acestuia urmeaza sa fie preluate dupa o anumita perioada de timp de catre noul expert, Executantul va desemna un expert temporar din echipa sa de Personalul de backstopping (Suport) si rezerva pentru indeplinirea contractului, pana la sosirea noului expert, sau ia masuri pentru a compensa absenta temporara a expertului lipsa. 






10.8 Obligaţiile principale privind execuţia lucrărilor 
10.8.1. (1) Executantul are obligaţia de a executa şi finaliza lucrările, precum şi de a remedia viciile ascunse, cu atenţia şi promptitudinea cuvenită, în concordanţă cu obligaţiile asumate prin contract.
 (2) Executantul înțelege că, pe perioada pregătirii Ofertei, și-a exercitat dreptul de a solicita întrebări Achizitorului și de a clarifica împreună cu aceasta eventuale omisiuni, erori, vicii sau altele asemenea incluse în Caietul de Sarcini/SF. 
(3) Executantul garantează că, la data recepției, Lucrarea/Lucrările executată(e) va/vor avea caracteristicile tehnice și calitatea stabilite prin Contract, va corespunde reglementărilor tehnice în vigoare și nu va fi afectată de vicii care ar diminua sau ar anula valoarea ori posibilitatea de utilizare, conform condițiilor normale de folosire sau celor specificate în Contract. Pentru Lucrările la care se fac încercări, calitatea probei se consideră realizată dacă rezultatele se înscriu în toleranțele admise prin reglementările tehnice în vigoare
10.8.2. – (1) Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitivă, cerute de şi pentru îndeplinirea prezentului contract, în masura în care necesitatea asigurării acestora este prevăzută în contract sau se poate deduce în mod rezonabil din acesta.  
10.8.3. Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi a reglementărilor legii privind calitatea în construcţii.
10.8.4. Executantul are obligaţia de a prezenta in maxim 3 zile de la data primirii ordinului de incepere al lucrarilor Graficul general de realizare a investiției publice (fizic și valoric) actualizat cu respectarea termenelor asumate conform ofertei si caietului de sarcini, defalcat pe etapele de lucrari ce fac obiectul prezentului contract, alcatuit in ordinea tehnologica de executie a acestora.  
10.8.5. – (1) Executantul are obligaţia de a păstra, pe şantier, un exemplar din documentatia predata de catre achizitor executantului în vederea consultării de către Inspectoratul de Stat în Construcţii, precum şi de către persoane autorizate de achizitor, la cererea acestora.
10.8.6. Executantul are obligaţia de a pune la dispoziţia achizitorului, la termenele precizate în anexele contractului, caietele de măsurători (ataşamentele) şi, după caz, în situaţiile convenite, desenele, calculele, verificările calculelor şi orice alte documente pe care executantul trebuie să le întocmească sau care sunt cerute de achizitor.
10.8.7. Executantul are obligaţia de a respecta şi executa dispoziţiile achizitorului în orice problemă, menţionată în contract, referitoare la lucrare. 
10.8.8. (1) Dacă una dintre părţi descoperă o eroare sau o deficienţă de natură tehnică într-un document care a fost elaborat pentru a fi folosit la execuţia lucrărilor, partea în cauză are obligaţia de a notifica cu promptitudine celeilalte părţi cu privire la acea eroare sau deficienţă.
(2) În cazul în care pe parcursul executării lucrărilor se identifică erori, omisiuni, ambiguităţi, discrepanţe sau alte deficienţe de proiectare, acestea şi lucrările vor fi remediate pe cheltuiala executantului, avand in vedere ca prezentul contract este un contract de proiectare si executie.
10.8.9. Executantul are obligaţia de a  obţine toate aprobările pentru planurile de sistematizare, de zonare sau alte autorizaţii similare pentru lucrările permanente şi orice alte aprobări descrise în anexa nr.1 la prezentul contract. 
10.8.10. Executantul are obligaţia de a transmite toate înştiinţările, de a plăti toate taxele, impozitele şi onorariile şi de a obţine toate autorizaţiile, licenţele şi aprobările în conformitate cu prevederile legale în vigoare pentru proiectarea, execuţia şi terminarea lucrărilor şi remedierea oricăror defecţiuni. Executantul va despăgubi achizitorul şi îl va proteja împotriva consecinţelor datorate neîndeplinirii acestor obligaţii. 
10.8.11. (1) Executantul este responsabil de trasarea corectă a lucrărilor faţă de reperele date de achizitor, precum şi de furnizarea tuturor echipamentelor, instrumentelor, dispozitivelor şi resurselor umane necesare îndeplinirii responsabilităţii respective.
(2) În cazul în care pe parcursul executării lucrărilor se identifică erori, omisiuni, ambiguităţi, discrepanţe sau alte deficienţe de proiectare, acestea şi lucrările vor fi remediate pe cheltuiala executantului.
10.8.12. Pe parcursul execuţiei lucrărilor şi remedierii viciilor ascunse, executantul are obligaţia:
a) de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în starea de ordine necesară evitării oricărui pericol pentru respectivele persoane[footnoteRef:1]; [1:  Reglementările legale ce ar trebui avute în vedere de către executant sunt cele din domeniul sanatatii si securitatii in munca.] 

b) de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor[footnoteRef:2];  [2:  Executantul va lua aceste masuri in incinta santierului/organizarii de santier si pe caile de acces inspre acestea, pe toata lungimea lor, incepand de la drumul public din care ele pornesc.] 

c) de a lua toate măsurile necesare pentru respectarea tuturor prevederilor legale privind protecţia mediului  pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.
d) de a se asigura că emisiile, deversările de suprafaţă şi deşeurile rezultate în urma activităţilor proprii nu vor depăşi valorile admise de prevederile legale în vigoare.
10.8.13. Executantul va stabili modul de tratare a defectelor apărute în execuţia lucrărilor, din vina sa , în vederea asigurării nivelului de calitate corespunzător cerinţelor. Soluţiile propuse pentru remedierea defectelor vor fi verificate şi aprobate de achizitor sau de persoana autorizată de achizitor.
10.8.14 Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă, de la data primirii ordinului de începere a lucrării până la data semnării procesului-verbal de recepţie a lucrării, inclusiv pentru eventualele perioade de suspendare a lucrarilor.
10.8.15. (1) Executantul are obligaţia de a institui un sistem de asigurare a calităţii pentru a demonstra respectarea cerinţelor prezentului contract, sistemul care va fi în conformitate cu detaliile prevăzute în anexa nr.1. Achizitorul sau persoana autorizată de acesta, va avea dreptul să auditeze orice aspect al sistemului calităţii.
(2) Respectarea sistemului de asigurare a calităţii nu va exonera executantul  de nici una din sarcinile, obligaţiile sau responsabilităţile sale potrivit prevederilor prezentului contract.
10.8.16. (1) Executantul are obligaţia de a suporta toate costurile şi taxele pentru căile de acces cu destinaţie specială şi/sau temporară care îi pot fi necesare, inclusiv cele pentru accesul pe şantier. De asemenea, executantul va obţine, cu riscul şi pe cheltuiala sa, orice alte facilităţi suplimentare din afara şantierului, care îi pot fi necesare la execuţia lucrărilor care fac obiectul prezentului contract.
(2) Executantul este responsabil (în relaţia dintre părţi) de lucrările de întreţinere, care pot fi necesare ca urmare a folosirii de către acesta a drumurilor de acces;
(3) Executantul are obligaţia de a asigura toate marcajele şi indicatoarele de-a lungul drumurilor de acces şi de a obţine aprobarea autorităţilor competente pentru marcaje şi indicatoare precum şi pentru utilizarea acestor drumuri; Achizitorul nu va fi răspunzător pentru revendicările generate de utilizarea drumurilor de acces;
10.8.17. (1) Pe parcursul execuţiei lucrărilor şi al remedierii viciilor ascunse, executantul are obligaţia, în măsura permisă de respectarea prevederilor prezentului contract, de a nu stânjeni inutil sau în mod abuziv:
a) confortul riveranilor; sau
b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricărei alte persoane.
(2) Executantul va despăgubi achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legătură cu obligaţia prevăzută la alin.(1), pentru care responsabilitatea revine executantului.
10.8.18. - (1) Executantul are obligaţia de a utiliza în mod rezonabil drumurile sau podurile ce comunică cu, sau sunt pe traseul şantierului şi de a preveni deteriorarea sau distrugerea acestora de către traficul propriu sau al oricăruia dintre subcontractanţii săi; executantul va selecta traseele, va alege şi va folosi vehiculele, va limita şi repartiza încărcăturile, în aşa fel încât traficul suplimentar ce va rezulta în mod inevitabil din deplasarea materialelor, echipamentelor, instalaţiilor sau altora asemenea, de pe şi pe şantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor şi podurilor respective sau ale spatiilor verzi.
(2) În cazul în care se produc deteriorări sau distrugeri ale oricărui pod sau drum care comunică cu sau care se află pe traseul şantierului, datorită transportului materialelor, echipamentelor, instalaţiilor sau altora asemenea, executantul are obligaţia de a despăgubi achizitorul împotriva tuturor reclamaţiilor privind avarierea respectivelor poduri, drumuri sau spatii verzi.
(3) Cu excepţia unor clauze contrare prevăzute în prezentul contract, executantul este responsabil şi va plăti consolidarea, modificarea sau îmbunătăţirea, în scopul facilitării transportului materialelor, echipamentelor, instalaţiilor sau altora asemenea, a oricăror drumuri sau poduri care comunică cu sau care se află pe traseul şantierului. 
10.8.19.  (1) Pe parcursul execuţiei lucrării, executantul are obligaţia:
a) de a evita, pe cât posibil, acumularea de obstacole inutile pe şantier;
b) de a depozita sau retrage orice utilaje, echipamente, instalatii, surplus de materiale;
c) de a aduna şi îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.
(2) Executantul are dreptul de a reţine pe şantier, până la sfârşitul perioadei de garanţie, numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.
10.8.20.  Executantul, impreuna cu ceilalti factori enumerati in art. 29 din Legea nr. 10/1995 privind calitatea in constructii raspunde pentru viciile ascunse ale constructiei, ivite intr-un interval de 10 ani de la receptia lucrarii si, dupa implinirea acestui termen, pe toata durata de existenta a constructiei, pentru viciile structurii de rezistenta rezultate din nerespectarea normelor de proiectare si de executie in vigoare la data realizarii ei.
10.8.21.  Executantul se obligă să despăgubească achizitorul împotriva oricăror:
i) reclamaţii şi acţiuni în justiţie, ce rezultă din încălcarea în mod culpabil de către executant a unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu execuţia lucrărilor sau încorporate în acestea; şi
ii) daune-interese, costuri, taxe şi cheltuieli de orice natură aferente generate din culpa executantului, cu excepţia situaţiei în care o astfel de încălcare rezultă din respectarea proiectului sau caietului de sarcini întocmit de către achizitor.
10.8.22. Executantul  va lua toate măsurile necesare pentru angajarea întregului personal şi forţei de muncă, precum şi pentru plata, cazarea, masa şi transportul acestuia.
10.8.23.  Pentru fiecare decontare se vor prezenta achizitorului daca este cazul :
o	Procesele verbale de lucrări ce devin ascunse;
o	Procese verbale de receptie calitativa;
o	Certificate de calitate;
o	Declaratii de conformitate;
o	Factura  de aprovizionare pentru materialele puse in executie;
o	Atasamente;
o	Dispoziții de șantier unde e cazul. 
Situatiile de lucrari prezentate la decontare vor fi intocmite pe articole de lucrari (incadrate conform indicatoarelor de norme de deviz editia 1981), in conformitate cu HG nr. 907/2016.
     Nu se accepta pentru decontare și se returnează situatiile de lucrari care se încadreaza in situatiile de mai jos:
     - nu se incadreaza in limitele bugetare stabilite pentru fiecare  element de cheltuiala.
     - situatiile de lucrari nu sunt vizate de dirigintele de santier desemnat.
     - situatiile de lucrari sunt incomplete (nu sunt insotite de toate anexele).
(2) Vor fi depuse spre decontare doar dupa aprobarea acestora din partea dirigintilor de santier autorizati pe fazele de lucrari pentru care se face cererea decontatii. Situatiile de lucrari vor fi intocmite conform cerintelor Beneficiarului, respectand in acelasi timp toate cerintele finantatorului din POR 2014-2020.
(3) Executantul va intocmi balanta de cantitati puse in opera la fiecare situatie de lucrari, in cazul in care beneficiarul nu solicita altfel,
(4) Antreprenorul va intocmi situatiile de lucrari, si toate documentele referitoare la proiect, in conformitate cu toate cerintele finantatorului (ADR-NV) din POR 2014-2020
10.8.24.  Dacă  executantul constituie (potrivit prevederilor legilor în vigoare) o asociere, un consorţiu sau o altă grupare de două sau mai multe persoane:
- aceste persoane vor fi considerate ca raspunzand solidar fata de achizitor, respectiv, având obligaţii comune şi individuale faţă de achizitor pentru executarea contractului;
- executantul  nu îşi va modifica componenţa sau statutul legal fără aprobarea prealabilă a achizitorului;
10.8.25. Executantul lucrarilor de constructii are de asemenea si urmatoarele obligatii principale stabilite de art 25 din Legea 10/1995 actualizata: 
a)sesizarea achizitorului asupra neconformitatilor si neconcordantelor constatate in proiecte, in vederea solutionarii. Acest lucru nu va determina majorarea pretului contractului; 
b)inceperea executiei lucrarilor numai la constructii autorizate in conditiile legii si numai pe baza si in conformitate cu proiecte verificate de specialisti atestati; 
c)asigurarea nivelului de calitate corespunzator cerintelor printr-un sistem propriu de calitate conceput si realizat prin personal propriu, cu responsabili tehnici cu executia atestati; 
d)convocarea factorilor care trebuie sa participe la verificarea lucrarilor ajunse in faze determinante ale executiei si asigurarea conditiilor necesare efectuarii acestora, in scopul obtinerii acordului de continuare a lucrarilor; 
e)solutionarea neconformitatilor, a defectelor si a neconcordantelor aparute in fazele de executie, numai pe baza solutiilor stabilite de proiectant cu acordul investitorului; 
f)utilizarea in executia lucrarilor numai a produselor si a procedeelor prevazute in proiect, certificate sau pentru care exista agremente tehnice, care conduc la realizarea cerintelor, precum si gestionarea probelor-martor; inlocuirea produselor si a procedeelor prevazute in proiect cu altele care indeplinesc conditiile precizate si numai pe baza solutiilor stabilite de proiectanti cu acordul investitorului; 
g)respectarea proiectelor si a detaliilor de executie pentru realizarea nivelului de calitate corespunzator cerintelor; 
h)sesizarea, in termen de 24 de ore, a Inspectiei de stat in constructii, lucrari publice, urbanism si amenajarea teritoriului in cazul producerii unor accidente tehnice in timpul executiei lucrarilor; 
i)supunerea la receptie numai a constructiilor care corespund cerintelor de calitate si pentru care a predat investitorului documentele necesare intocmirii cartii tehnice a constructiei; 
j)aducerea la indeplinire, la termenele stabilite, a masurilor dispuse prin actele de control sau prin documentele de receptie a lucrarilor de constructii; 
k)remedierea, pe propria cheltuiala, a defectelor calitative aparute din vina sa, atat in perioada de executie, cat si in perioada de garantie stabilita in oferta respectiv 5 ani; 
l)readucerea terenurilor ocupate temporar la starea lor initiala, la terminarea executiei lucrarilor; 
m)stabilirea raspunderilor tuturor participantilor la procesul de productie - factori de raspundere, colaboratori, subcontractanti - in conformitate cu sistemul propriu de asigurare a calitatii adoptat si cu prevederile legale in vigoare.
10.8.26.  (1) Executantul are obligatia de a nu acoperi lucrarile care devin ascunse, fara aprobarea achizitorului/reprezentantul acestuia (dirigintele de santier).
(2)-Executantul are obligatia de a notifica achizitorului, ori de cate ori astfel de lucrari, inclusiv fundatiile, sunt finalizate pentru a fi examinate si masurate.
(3)  In cazul in care executantul executa lucrari care devin ascunse fara a fi in prealabil verificate de catre achizitor/dirigintele de santier, acestea vor fi descoperite la cererea achizitorului de catre executant pe cheltuiala sa. Remedierea lucrarilor necorespunzatoare din punct de vedere calitativ va fi de asemenea realizata de executant pe cheltuiala proprie.
10.8.27  Executantul are obligatia de a respecta termenul de executie asumat in oferta 
10.8.28 Obligatia de informare a Executantului – Executantul va notifica de indata Achizitorul in cazul in care are loc orice modificare organizationala care implica o schimbare cu privire la personalitatea juridica, natura sau controlul executantului.
10.8.29 Obligatiile executantului privind proiectarea sunt cele mentionate la art 14 din prezentul contract.

10.8.30 Măsuri împotriva muncii la negru
(1) Executantul sau fiecare membru al asocierii, este obligat să stabilească o înregistrare care să cuprindă toate persoanele angajate care au acces pe şantier.
(2) Înregistrarea prevăzută la alin.(1) este ţinută la zi şi pusă la dispoziţia persoanei autorizate de achizitor şi a tuturor autorităţilor competente. 
(3) Executantul îşi informează subcontractanţii că aceste obligaţii le sunt aplicabile. El rămâne responsabil de respectarea acestora pe toată durata de execuţie a lucrărilor.


11. Obligatiile achizitorului 
11.1. - Achizitorul va depune toate diligentele pentru eliberarea cu celeritate a avizelor care cad in sarcina sa de eliberare in conditiile in care executantul a depus o documentatie corecta si corespunzatoare inregistrata la achizitor. 
11.2. -(1) Achizitorul are obligaţia de a pune la dispoziţia executantului, fără plată, amplasamentul lucrării, liber de orice sarcină;
(2) Costurile pentru consumul de utilităţi, precum şi cel al contoarelor sau al altor aparate de măsurat se suportă de către executant.
11.3.- Achizitorul are obligatia de a verifica lucrarile realizate de executant si de a le confirma prin acceptarea situatiilor de lucrari lunare prezentate de acesta numai daca acestea corespund cantitativ si calitativ comenzii si proiectului tehnic.Termenul de verificare este de maxim 15 zile de la primirea situatiilor de lucrari de la executant. In acelasi termen achizitorul va solicita, daca este cazul lista integrala a documentelor care trebuie completate in vederea  verificarii situatiei de lucrari.In cazul in care exista obiectiuni, situatia de lucrari se va returna Executantului. Achizitorul va avea 15 zile pentru verificarea situatiei de lucrari redepuse de catre antreprenor.
11.4.- Achizitorul are obligatia de a efectua plata lucrarilor executate conform art.22 din prezentul contract.
11.5. Achizitorul are obligatia de a efectua receptia  la terminarea lucrarilor executate precum si receptia finala la expirarea termenului de garantie a lucrarilor .
11.6 Achizitorul are obligatia de a examina si masura lucrarile care devin ascunse in cel mult 5 zile de la notificarea executantului si de a semna, incheia impreuna cu Executantul un proces-verbal privind lucrarile ascunse. Nu este permisa receptia lucrarilor ascunse fara prezenta Achizitorului.
11.7 Achizitorul isi va indeplini obligatiile ce decurg din prezentul contract prin dirigintele de santier, in conformitate cu prevederile legale privind atributiile acestuia. Persoana autorizata de achizitor sau  Dirigintele de santier, nu va avea autoritatea de a modifica prezentul contract.
11.8 -Orice aprobare, verificare, certificat, consimtamant, examinare, inspectie, instructie, notificare, propunere, cerere, test, probe sau alte actiuni similare intreprinse de dirigintele de santier, nu vor absolvi executantul de nici o responsabilitate pe care o are potrivit prevederilor contractului inclusiv responsabilitatea pentru erori, omisiuni, discrepante si neconformitati.
11.9.-Achizitorul va participa la toate receptiile partiale/finale ale lucrarii in termenul indicat in notificarea Executantului, in masura in care aceasta este posibil si va colabora cu acesta in vederea finalizarii lucrarii.
11.10 Riscurile achizitorului sunt urmatoarele:

i. omisiuni în documentele puse la dispozitia Executantului
ii. interferențe din partea personalului Achizitorului 
iii. utilizarea sau ocuparea de către Achizitor a oricărei părți a Lucrărilor, cu excepția celor specificate în Contract; 
iv. Forța Majoră; 
v. suspendarea execuției lucrărilor, cu excepția cazului în care se datorează Executantului; 
vi. orice neîndeplinire a obligațiilor de către Achizitor; 
vii. obstacole (ex. intersectarea cu utilități, cu descoperiri arheologice, etc.) sau condiții fizice (ex. situația solului, subsolului, etc.), altele decât condițiile climatice întâmpinate pe Șantier în timpul execuției Lucrărilor, care nu puteau fi prevăzute de către un Contractant cu suficientă experiență și pe care Executantul le-a notificat imediat Achizitorului; 
viii. orice întârziere sau întrerupere cauzată de o Modificare; 
ix. orice schimbare adusă legii aplicabile Contractului după data depunerii ofertei Executantului așa cum este specificat în Contract; 
x. pierderi rezultate din dreptul Achizitorului de a executa lucrări permanente pe, deasupra, sub, în sau prin orice teren și de a-l ocupa în vederea execuției lucrărilor permanente,

Articolul  12.  Sancţiuni pentru neîndeplinirea culpabilă a obligaţiilor 
12.1. - Achizitorul poate impune plata de dobanzi penalizatoare în cazul în care Executantul nu și-a îndeplini obligațiile contractuale, inclusiv, în ceea ce privește nivelul de calitate cerut, în conformitate cu Caietul de Sarcini. În cazul în care, din vina sa exclusivă, executantul nu reuşeşte să-şi îndeplinească obligaţiile asumate prin contract, atunci , fără a se aduce prejudiciu răspunderii efective sau potențiale a Executantului sau dreptului Achizitorului de a rezilia Contractul, Achizitorul este îndreptăţit la a aplica o dobanda penalizatoare egala cu 1 % pentru fiecare zi de intarziere pana la indeplinirea efectiva a obligatiilor, dobanda aplicata la valoarea contractului fara tva diminuata cu contravaloarea fara tva a serviciilor si lucrarilor care au fost realizate. Prin lucrari realizate se intelege lucrari executate/servicii prestate si confirmate de catre Achizitor conform prevederilor art 19.
Dispozitiile anterioare se completeaza cu dispozitiile art 17.5 -17.11, fara a se limita la acestea
12.2 – În cazul în care din vina sa exclusivă achizitorul nu onorează facturile în perioada convenita, atunci acesta are obligaţia de a plăti o dobanda penalizatoare egala cu 1%  pentru fiecare zi de intarziere pana la indeplinirea efectiva a obligatiilor, dobanda aplicata la valoarea fara tva a platilor neefectuate. Creanta constand in pretul serviciilor prestate produce dobanzi penalizatoare in cazul in care sunt indeplinite cumulativ urmatoarele conditii:
a) creditorul inclusiv subcontractantii acestuia, si-au indeplinit obligatiile contractuale
b) creditrul nu a primit suma datorata la scadenta, cu exceptia cazului in care debitorului nu ii este imputabila intarzierea”
12.3 - Pentru prejudiciul provocat prin neexecutarea sau executarea necorespunzătoare a obligaţiilor asumate, care depăşeste valoarea penalităţilor ce pot fi percepute în condiţiile art.12.1 şi 12.2, în completare, părţile pot datora si daune interese suplimentare ce se vor stabili in instanta. 
12.4 Părțile recunosc în mod expres și sunt de acord că orice sume plătibile în temeiul prezentului articol intră în categoria daune-interese, reprezentând o estimare rezonabilă a compensației echitabile pentru pierderile suferite din cauza neîndeplinirii obligațiilor, care pot fi anticipate în mod rezonabil.
12.5 În situaţia în care Executantul nu îşi îndeplineşte la termen sau corespunzător obligaţiile contractuale, desi a fost notificat in acest sens de catre Achizitor, se consideră că aceasta  reprezinta o incalcare grava a obligatiilor principale in sensul art 167 alin 1 litera g din Legea 98/2016 si va duce la aplicarea de daune interese moratorii conform art 12.1, incetarea anticipata si de drept a prezentului contract si la emiterea unui document constatator conform art 167 alin 1 litera g din Legea 98/2016 si a art 166 din HG 395/2016  .

Clauze specifice
13. Garantia de buna executie a contractului
13.1  Garantia de buna executie este de 161.159,49 lei si  reprezinta 10% din preţul contractului, fără TVA.
(2) În cazul în care pe parcursul executării contractului, se suplimentează valoarea acestuia, Executantul are obligaţia de a completa garanţia de bună execuţie în corelaţie cu noua valoare a contractului de achiziţie publică.
În orice moment, pe perioada derulării Contractului, Garanția de Bună Execuție trebuie să reprezinte cuantumul de 10%  din valoarea Contractului, fără TVA
13.2 Executantul are obligatia constituirii garanţiei de bună execuţie în termen de 5 zile lucrătoare de la data semnării contractului de achiziţie publică (art 39 din HG 395/2016)
13.3 Perioada de valabilitate a garantiei de buna executie va fi de la data constituirii conform prevederilor prezentei clauze pana la data receptiei finale. Termenul de valabilitate al garantiei de buna executie poate fi compus din mai multe perioade succesive mai scurte, cu conditia ca termenul total de valabilitate sa acopere intreaga perioada antementionata ( pana la data receptiei finale ).
13.4 Garanţia de bună execuţie se constituie prin una din urmatoarele modalitati:
-  Prin virament bancar intr-un cont bancar deschis la dispozitia autoritatii contractante ;  
- Printr-un instrument de garantare emis de o instituţie de credit din România sau din alt stat sau de o societate de asigurări.      
- Prin reţineri succesive din sumele datorate pentru facturi parţiale. Conform art 40 din HG 395/2016.
Instrumentul de garantare prezentat in cazul unei asocieri de operatori economici ca dovada a constituirii garantiei de buna executie, trebuie sa fie emis in numele asocierii si sa cuprinda mentiunea expresa ca respectivul instrument de garantare acopera in mod solidar toti membrii asocierii cu nominalizarea acestora, emitentul instrumentulu de garantare declarand ca va plati din garantia de buna executie sumele prevazute de dispozitiile legale aplicabile in cazul culpei oricaruia dintre membrii asocierii.  Restituirea garantiei de buna executie se va face conform art42 din HG 395/201
13.5 In situatia in care partile convin prelungirea termenului de executie a lucrarii contractate,  pentru orice motiv (inclusiv forta majora), Executantul are obligatia de a prelungi valabilitatea garantiei  de buna executie.
13.6 Garantia de buna executie ce se va prelungi va fi valabila  de la data expirarii celei initiale pe perioada de prelungire a termenului de executie pina la semnarea procesului-verbal de receptie la terminarea lucrarilor. Prevederile referitoare la faptul ca durata totala a garantiei de buna executie trebuie sa fie pana la data receptiei finale raman aplicabile. 
13.7 Achizitorul va emite ordinul de incepere a contractului numai dupa ce Executantul a facut dovada constituirii garantiei de buna executie. 
13.8 Executantul se va asigura că Garanţia de Bună Execuţie este valabilă şi în vigoare până la execuţia şi terminarea Lucrărilor executate precum si ulterior pana la data intocmirii procesului verbal de receptie finala a lucrarilor. 
In acest sens, cu 10 zile înainte de data de expirare a garanţiei, executantul are obligatia de a preda achizitorului dovada prelungirii valabilitatii acesteia. Termenul de valabilitate al garantiei de buna executie poate fi compus din mai multe perioade succesive mai scurte, cu conditia ca termenul total de valabilitate sa acopere intreaga perioada antementionata ( pana la data receptiei finale ).
13.9 Anterior emiterii unei pretenţii asupra garanţiei de bună execuţie autoritatea contractantă are obligaţia de a notifica pretenţia atât Executantului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. Modul de calcul al prejudiciului este cel stabilit conform prevederilor de la literele a), b), c), d) de mai jos
Beneficiarul este îndreptăţit sa emita pretentii si sa retina garantia de buna executie a contractului, in urmatoarele situatii:
(a) Executantul nu reuşeşte să prelungească valabilitatea Garanţiei de Bună Execuţie, aşa cum este descris în paragraful anterior, situaţie în care Beneficiarul poate revendica întreaga valoare a Garanţiei de Bună Execuţie; 
(b) Executantul nu reuşeşte să remedieze o defecţiune în termen de 10  zile de la primirea solicitării Achizitorului privind remedierea defecţiunii, situaţie în care Beneficiarul poate revendica intreaga valoare a Garanţiei de Bună Execuţie urmand ca din cuantumul acesteia sa suporte contravaloarea remedierilor, diferenta ramasa neutilizata urmand a se transforma in garantie de buna executie retinuta intr-un cont al achizitorului/cont la dispozitia achizitorului
(c) Executantul nu isi executa, executa cu intarziere sau executa necorespunzator obligatiile asumate prin prezentul contract, situaţie în care Beneficiarul poate revendica întreaga valoare a Garanţiei de Bună Execuţie urmand ca din cuantumul acesteia sa suporte contravaloarea executarii/executarii corespunzatoare, diferenta ramasa neutilizata urmand a se transforma in garantie de buna executie retinuta intr-un cont al achizitorului/cont la dispozitia achizitorului
(d) se creează circumstanţe care să îndreptăţească Beneficiarul să rezilieze contractul potrivit prevederilor art 28.3, indiferent dacă s-a trimis sau nu înştiinţare de reziliere, situaţie în care Beneficiarul poate revendica întreaga valoare a Garanţiei de Bună Execuţie. 
13.10 Dacă pe parcursul executării Contractului, Achizitorul execută parțial sau total Garanția de Bună Execuție constituită până la data executării ei, Executantul are obligația ca, în termen de 5 zile de la executare să reîntregească garanția raportat la restul rămas de executat. În situația în care Executantul nu îndeplinește această obligație, atunci Achizitorul are dreptul de a transmite o notificare de reziliere, fără îndeplinirea unei alte formalități, cu 10 zile înainte de data rezilierii.
Plățile parțiale efectuate în baza prezentului contract nu implică reducerea proporțională a Garanției de Bună Execuție
13.11 In cazul in care Executantul este o asociere de operatori economici instrumentul de garantare va fi emis pe numele asocierii si va cuprinde mentiunea expresa ca instrumentul de garantare acopera, in mod similar toti membrii asocierii (cu nominalizarea acestora), emitentul instrumentului de garantare declarand ca va plati din garantia de buna executie sumele prevazute de dispozitiile legale si contractuale in situatia cand oricare dintre membrii asocierii nu isi indeplineste obligatiile asumate prin contract.
13.12 Achizitorul se obliga sa restituie garantia de buna executie  dupa cum urmeaza:
    a) 70% din valoarea garantiei, in termen de 14 zile de la data incheierii procesului-verbal de receptie la terminarea lucrarilor, daca nu a ridicat pana la acea data pretentii asupra ei, iar riscul pentru vicii ascunse este minim;
    b) restul de 30% din valoarea garantiei, la expirarea perioadei de garantie a lucrarilor executate, pe baza procesului-verbal de receptie finala. Procesele-verbale de receptie finala pot fi intocmite si pentru parti din lucrare, daca acestea sunt distincte din punct de vedere fizic si functional.
13.13 Garantia tehnica a lucrarilor/garantia lucrarilor este distincta de garantia de buna executie a contractului. 
13.14  (1) Neconstituirea garantiei de buna executie in termen de 5 zile lucratoare de la data semnarii contractului, va duce la retinerea garantiei de participare conform art 37 alin 1 litera b din HG 395/2016. 
(2) Neconstituirea garantiei de buna executie in termen de 5 zile lucratoare de la data retinerii garantiei de participare  va fi considerata de achizitor ca reprezentand o incalcare grava a obligatiilor principale in sensul art 167 alin 1 litera g din Legea 98/2016 si va duce la incetarea anticipata si de drept a prezentului contract si la emiterea unui document constatator conform art 167 alin 1 litera g din Legea 98/2016 si a art 166 din HG 395/2016  .
13.15. În orice situaţie în care Achizitorul este îndreptăţit la despăgubiri/penalitati contractuale, poate reţine aceste despăgubiri/penalitati din orice sume datorate Executantului sau poate executa garanţia de bună execuţie. Dacă valoarea acestora depășește cuantumul garanției de bună execuție, Prestatorul are obligația de a plăti diferența în termen de 10 zile de la notificarea Achizitorului

Articolul 14. Proiectarea. 
14.1. Executantul are obligaţia de a începe prestarea serviciilor pentru elaborarea documentaţiei tehnico-economice aferente pentru obiectivul “LOT III - Extinderea cresei si gradinitei nr. 53 cu echiparea infrastructurii educationale pentru educatia timpurie anteprescolara si prescolara in Municipiul Oradea”, de la data mentionata in ordinul de incepere a prestarii serviciilor de proiectare emis de catre achizitor. 
14.2. În cazul în care executantul suferă întârzieri datorate în exclusivitate achizitorului, părţile vor stabili de comun acord prelungirea perioadei de prestare a serviciului;
14.3 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată în perioadă stabilită în graficul de execuţie a contractului, trebuie finalizate în termenul convenit de părţi, termen care se calculează de la data mentionata in ordinul de incepere a prestarii serviciilor de proiectare emis de catre achizitor. 
(2) În cazul în care: 
a) orice motive de întârziere, ce nu se datorează  executantului, sau
b) alte circumstanţe neobişnuite susceptibile de a surveni, altfel decât prin încălcarea contractului de către executant, îl îndreptăţesc de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional 
14.4 - Dacă pe parcursul îndeplinirii contractului executantul nu respectă graficul prevăzut la art.7, acesta are obligaţia de a notifica în timp util, achizitorul. Modificarea datei/perioadelor de execuţie asumate se face cu acordul părţilor, prin act  adiţional 
14.5 - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi executantului conform prevederilor art 12.1. 
14.6 Executantul este obligat sa mentina un contact permanent cu Achizitorul pe tot parcursul elaborarii proiectului, va tine cont de toate solicitarile formulate de catre Achizitor si de catre toti avizatorii cu care potrivitdocumentatiilor tehnico-economice intra in contact in vederea prestarii serviciilor deproiectare si va acorda asistenţă tehnică pe toata perioada de execuţie a lucrărilor, conform celor specificate in tema de proiectare/caietul de sarcini si in prezentul contract. 
14.7 Executantul va fi obligat sa acorde asistenta cu privire la stabilirea modului de tratare a defectelor apărute în execuţie, din vina sa si sa asigure nivelul de calitate corespunzător cerintelor. De asemenea va fi responsabil pentru  urmărirea aplicării pe şantier a soluţiilor adoptate, după însuşirea acestora de către specialişti verificatori de proiecte atestaţi, la cererea investitorului.
14.8 Executantul este singur și deplin responsabil pentru calitatea serviciilor de proiectare, astfel că niciun fel de cereri de modificare a preţului, generate de îndreptarea erorilor de proiectare pe parcursul executării lucrărilor necesare pentru punerea în funcţiune a obiectivului de investitii, nu vor putea fi admise. 
14.9 (1) Executantul va proiecta toate lucrările (provizorii sau permanente) în conformitate cu Cerinţele Achizitorului şi cu Oferta tehnică. Executantul va fi răspunzător de proiectul elaborat. Executantul va îndeplini rolul de proiectant în conformitate cu prevederile Legii, inclusiv cu privire la stabilirea testelor de efectuat, stabilirea fazelor determinante şi asigurarea asistenţei tehnice din partea proiectantului în conformitate cu prevederile Legii.
(2) Executantul are obligaţia de a se asigura că toate aspectele privind proiectarea lucrărilor respectă cerinţele impuse de către achizitor precum si prevederile actelor normative in vigoare şi va fi responsabil pentru proiectarea lucrărilor la un standard ce poate fi verificat de către persoana autorizată de achizitor care acţionează în calitate de verificator de proiecte.
14.10 Executantul are obligaţia de a elabora proiectul în conformitate cu standardele tehnice şi prevederile legale referitoare la proiectarea lucrărilor de construcţie şi a celor referitoare la mediu înconjurător incidente si în vigoare la data semnării contractului.
14.11 Dacă pe parcursul derulării contractului intervin modificări ale standardelor şi/sau legislaţiei aplicabile la elaborarea proiectului,  executantul va înştiinţa achizitorul şi (dacă e cazul) va transmite propuneri pentru aplicare/actualizare.
14.12 În situaţia în care, potrivit prevederilor art.14.11. achizitorul decide că se impune aplicarea noilor reglementări, propunerile pentru aplicare vor face obiectul unui act adiţional, semnat de părţile contractante cu respectarea prevederilor legale în materie, la data încheierii acestuia. 
14.13  (1) Proiectul va fi elaborat de către proiectanţi calificaţi în conformitate cu prevederile Legii şi cu criteriile (dacă există) menţionate în Cerinţele Achizitorului. 
(2) Executantul îşi asumă răspunderea privind disponibilitatea proiectanţilor de a participa la discuţii cu achizitorul si/sau persoana autorizată de aceasta, ori de câte ori este necesar, pe parcursul derulării contractului şi până la data expirării perioadei de garantie tehnica acordata lucrarilor, în masura convocării cu cel puţin 3 zile lucrătoare în prealabil, pentru chestiuni de derulare curentă a proiectării sau execuţiei, si imediat în situatii de urgență.
14.14 Executantul va garanta că el, proiectanţii săi şi orice Subcontractant implicat în proiectare au experienţa şi capacitatea necesară pentru proiectare.
14.15 Termenele asumate pentru prestarea serviciilor de proiectare curg de la data mentionata in ordinul de incepere a prestarii emis de Achizitor
14.16   Lucrările nu vor fi considerate ca terminate în scopul Recepţiei înainte ca Executantul să transmită Achizitorului toate documentele necesare întocmirii capitolelor A şi B ale cărţii tehnice a construcţiei, în sensul Legii, şi, documentele necesare completării capitolului D al cărţii tehnice a construcţiei.

14.17 Obligatiile Executantului pe perioada de asistenta tehnica 
(1) Pe perioada prestarii serviciilor de asistenta tehnica din partea proiectantului pe perioada executarii lucrarilor, Executantul va indeplini toate obligatiile stabilite in sarcina sa prin caietul de sarcini si prin legislatia in vigoare.
(2) Executantul va asigura  verificarea lucrărilor pe șantier conform prevederilor legale, la fazele de execuţie determinante ale lucrării si nu numai (stabilite prin proiect, convenite contractual, și oricum anterior începerii construcţiei).
(3) Executantul  va oferi asistenţă tehnică pe parcursul derulării lucrărilor de execuţie pe baza verificărilor lucrărilor sau pe baza solicitărilor Achizitorului sau executantului lucrării.
(4) Activităţile ce alcătuiesc asistenţa tehnică sunt: adaptarea proiectului la dimensiunile rezultate din execuţie, adaptarea proiectului la tehnologiile disponibile sau impuse la momentul execuţiei (altele decât cele prevăzute în proiect), modificarea proiectului pentru a micșora costurile de execuţie, soluţii de remediere a greșelilor de execuţie, aprobarea mostrelor propuse de constructor pentru materialele specificate în proiect,  sau a modificărilor/adaptărilor proiectului, realizarea proiectului postexecuţie alte elemente neprevãzute ce apar în perioada execuţiei (dispoziţii de şantier etc.) și se vor realiza fără costuri suplimentare din partea proiectantului.
(5) Se va asigura și asistența tehnică în perioada de garanție de bună execuție a lucrărilor și se vor soluționa problemele tehnice apărute, cu respectarea legislației în vigoare.
Asistenta  tehnica  pe  santier  implica  doua  aspecte  principale  care  de  regula se intrepatrund:
1. Verificarea  curenta  a  calitatii  executiei  lucrarilor  de construire  si  a  modului de  respectare  a  proiectului,  care  se  desfasoara  pe  baza unui  program  periodic (de  doua  ori  pe saptamana,  saptamanal,  bilunar  sau  de cate  ori  este  nevoie),  pe  toata  durata lucrarilor  sau  pe  perioade  determinate  (mai putin  recomandabil).In  aceasta  activitate  se  inscriu  si  stabilirea  solutiilor  pentru  explicitarea  sau  completarea  proiectului  tehnic  si  a  detaliilor  de  executie  si  pentru  remedierea  unor  abateri  sau  erori minore de  executie  a  caror  rezolvare  nu  modifica  proiectul si  autorizatia de  construire .
Asistenta  tehnica  curenta  va  fi  consemnata  intr-un  registru  de  note, note de constatare  si  dispozitii  de santier  aflat  in  permanenta  la  punctul  de lucru.In  cazul   completarilor sau  modificarilor  de  solutii  se  vor intocmi  dispozitii  de  santier,  care  vor fi  vizitate   si de  verificatori  tehnici  de proiecte. Cand  prin  dispozitiile  de  santier  se  aduc  modificari  fata  de  autorizatia  de  construire  acestea  vor  fi  supuse  procedurii  de  autorizare   in  conditiile legii.  Notele  si  dispozitiile  de santier vor  fi  avizate ( insusite)  de  beneficiar si la finalizarea lucrarilor  vor  fi  incluse  in  cartea  tehnica  a  constructiei.
2. Consultanta  de  specialitate  acordata  Achizitorului  privind  diverse  probleme  legate  de  executia  lucrarilor  de  constructii,  cum  ar  fi  pentru:
· intocmirea cererilor  de  oferte pentru  achizitionarea  de  materiale  care  nu  sunt  cuprinse  in  contractul  de  antrepriza  si  analizarea  ofertelor  primite;
· alegerea materialelor  de  constructie,  a  tipodimensiunilor  si  culorilor  de   finisaje;
· alegerea  marcilor  de  utilaje  si  echipamente,  cu  caracteristici  si  performante  conforme  cu  specificatiile  tehnice  din  proiectul  tehnic;
· verificarea  situatiilor  de  lucrari   prezentate  de  catre  constructor;
· intocmirea cartii tehnice  a  constructiei;
· organizarea  receptiei  lucrarilor  executate.
· participarea la fazele de control prevăzute în Planul de control al calităţii lucrărilor;
· emiterea de soluţii tehnice, precizări sau clarificări legate de aplicarea Proiectului Tehnic în concordanţă cu situaţia din teren;
· urmărirea pe şantier a lucrărilor de execuţie;
· emiterea de dispoziţii de şantier;
· verificări şi controale curente care se execută cu ocazia deplasării pe şantier;
· elaborarea planurilor modificatoare datorate situaţiei din teren;
· deplasarea pe şantier ori de câte ori se solicită justificat acest lucru;
· intocmirea Referatului de prezentare al proiectantului cu privire la modul în care a fost executată lucrarea, la recepţia la terminarea lucrărilor;
· elaborarea răspunsurilor pentru posibilele cereri de clarificări ale finanțatorului cu referire la proiect;
· orice altă activitate care este prevăzută în legislaţia în vigoare referitoare la asistenţa tehnică din partea proiectantului şi nu a fost precizată în documentaţie.
Neconcordantele dintre starea de fapt si documentatia elaborata  vor fi solutionate de proiectant  cu promptitudine prin dispozitie de santier si memoriu justificativ  in baza notelor de constatare intocmite de dirigintele de santier.
Asistenta tehnica se va asigura potrivit prevederilor actelor normative in vigoare. Referatul Proiectantului – va fi intocmit la terminarea lucrarilor prin care se confirma faptul ca lucrarile realizate sunt in conformitate cu cerintele din Autorizatia de Construire si avizele emise, proiectul tehnic, normativele in vigoare, dispozitiile de santier emise (daca este cazul) etc..

15.1. Instalarea şantierului 	
15.1.1. Executantul suporta toate schimbarile referitoare la construirea si intretinerea instalatiilor santierului, cuprinzand caile de acces, drumurile de deservire care nu sunt deschise circulatiei publice.
15.1.2. Executantul trebuie sa afiseze la locul santierului un panou care sa contina informatiile prevazute de legislatie, dupa caz.
15.1.3. Achizitorul va pune la dispozitia Executantului, pentru informarea acestuia, toate datele relevante, care se afla in posesia Achizitorului. Executantul va avea responsabilitatea interpretarii acestor date, in masura in care aceasta obligatie nu cade in sarcina altor factori implicati in proiect. In masura in care este posibil (tinand cont de costuri si timp), se va considera ca Executantul a obtinut toate informatiile necesare referitoare la riscuri, evenimente neprevazute si alte circumstante care pot influenta lucrarile. In aceeasi masura, se va considera ca Executantul a inteles, datele mentionate mai sus si alte informatii disponibile, si ca a fost satisfacut, inainte de depunerea Ofertei, de toate aspectele relevante in acest sens.

15.2. Depozitarea pământului excavat
15.2.1.Toate costurile privind depozitarea materialelor utilizate si a deseurilor vor fi suportate de executant.
15.2.2 (1) Executantul are obligaţia de a transporta de pe şantier pamantul, dărâmăturile si molozul(resturi betoane, asfalt, caramizi, alte materiale inerte nepericuloase etc.) in vederea predarii doar la Depozitul Ecologic Judetean de Deseuri Nepericuloase-Oradea situat in str. Matei Corvin nr. 327, administrat de S.C. Eco Bihor S.R.L. Realizarea acestor transporturi la destinatia specificata mai sus se certifica cu bonurile de cantar din care rezulta locul de provenienta, societatea comerciala (constructorul) care preda deseurile si cantitatea (conform cantar).Aceste prevederi nu se aplica in cazul materialelor reciclate de catre antreprenor cu respectarea prevederilor legale 
(2) Executantul va avea in vedere respectarea prevederilor din Hotararea nr. 1061/2008, privind transportul deseurilor periculoase si nepericuloase de pe teritoriul Romaniei, respectiv intocmirea Anexei nr.3 in baza careia transportul pamantului si a molozului va fi decontat, corelat cu alin. (3).
(3) Transportul deseurilor se va realiza doar cu mijloace de transport acoperite cu prelata pentru a preveni deversarea acestora pe strazile municipiului Oradea.
(4) Cheltuielile pentru transportul și taxa de depozitare a materialelor de tip moloz (deșeuri, pământ, asfalt, beton etc.) vor fi cuprinse de executant in pretul ofertat pentru atribuirea prezentului contract de lucrari.

15.3. Securitatea şi igiena şantierului 
15.3.1. Executantul va lua toate măsurile în ceea ce priveşte securitatea proprie, a personalului său, precum şi ale terţilor în vederea evitării accidentelor pe şantier.Acesta va avea în vedere toate reglementările şi instrucţiunile autorităţilor competente. 
15.3.2. Executantul asigură iluminatul şi curăţenia şantierului atât în interior, cât şi în exterior. În măsura în care este nevoie executantul va asigura şi  împrejmuirea şantierului.
15.3.3. Executantul va lua toate măsurile necesare ca lucrările pe care le execută să nu reprezinte pericole pentru terţi sau circulaţia publică, dacă aceasta nu este deviată. 
15.3.4. Punctele de trecere periculoase pe toată lungimea căilor de comunicare trebuie protejate cu panouri  provizorii sau cu orice alte dispozitive potrivite. Căile de acces trebuie să fie iluminate şi, la nevoie păzite.
15.3.5. Executantul ia toate măsurile necesare pentru a asigura igena instalaţiilor de pe şantier destinate personalului, chiar şi prin instalarea reţelelor de alimentare cu apă potabilă şi de salubritate, dacă complexitatea şantierului o justifică. 
15.3.6. Toate măsurile de securitate şi igenă prevăzute mai sus sunt în sarcina executantului.
15.3.7. In cazul in care executantul nu isi indeplineste obligatiile specificate mai sus si fara a incalca atributiile autoritatilor competente, achizitorul, pe cheltuiala executantului, poate sa ia masurile necesare cu notificarea prealabila a Executantului.
15.3.8. În caz de urgenţă sau pericol, aceste măsuri se vor lua fără notificare prealabilă.
15.3.9. Intervenţia autorităţilor competente sau a achizitorului nu absolvă executantul de responsabilităţi. 
15.3.10.  Achizitorul informează executantul de toate disfuncţionalităţile cauzate de personalul de intervenţie pe şantier împiedicând buna desfăşurare a activităţii acestuia.
15.3.11. Executantul va lua toate măsurile necesare pentru remedierea disfuncţionalităţilor constatate. 


15.4. Semnalizarea şantierului şi paza circulaţiei publice
15.4.1. Atunci când lucrările afectează circulaţia publică, semnalizarea utilizării de către public trebuie să fie conformă cu reglementările în materie. Aceasta se realizează sub controlul serviciilor competente de către executant aceasta din urmă având ca responsabilitate furnizare şi montarea de panouri şi dispozitive de semnalizare fără a aduce atingere articolului 15.3.4.
15.4.2. Dacă execuţia lucrărilor presupune devierea circulaţiei, executantul este responsabil, în aceleaşi condiţii, de la executarea şi întreţinerea semnalizării la extremităţile secţiunilor unde circulaţia este întreruptă şi a semnalizării drumurilor deviate.

15.5. Menţinerea reţelelor de comunicaţii şi a debitului de apă

15.5.1. Executantul trebuie să conducă execuţia potrivit  instrucţiunilor date şi a restricţiilor, în special a celor care fac referire la reţelele de comunicaţii şi la debitul de apă, astfel încât să menţină în condiţii normale de funcţionare reţelele de orice natură care traversează şantierul.
15.5.2. În cazul în care executatnul nu îşi îndeplineşte obligaţiile specificate mai sus şi fără a încălca atribuţiile autorităţilor competente, achizitorul, pe cheltuiala executantului,  poate să ia măsurile necesare înainte ca notificarea privind neîndeplinirea obligaţiilor să producă efecte.
15.5.3. În caz de urgenţă sau pericol, aceste măsuri se vor lua fără notificare prealabilă.
15.5.4. Intervenţia autorităţilor competente sau a achizitorului nu absolvă de responsabilităţi executantul. 

15.6. Constrângeri speciale pentru execuţia lucrărilor în apropierea ariilor protejate
Dacă execuţia lucrărilor se desfăşoară în apropierea ariilor protejate sau deţinătoare de certificate de protecţie a mediului, executantul trebuie să ia, pe riscul şi cheltuiala sa, măsurile necesare pentru a reduce în măsura în care este posibil, efectele care pot cauza dificultăţi de acces, zgomotul motoarelor, vibraţii, fum şi praf.

15.7. Gestiunea deşeurilor pe şantier
Principii generale
a.Valorificarea sau eliminarea deseurilor create prin lucrarile, obiect al prezentului contract, intra in responsabilitatea executantului.
b.Executantul efectueaza tranzactiile, prevazute in legislatie cu privire la colectarea, transportul, depozitarea, eventuala evacuarea a deseurilor rezultate ca urmare a lucrarilor ce fac obiectul prezentului contract, conform reglementarilor legale.
c. Pentru deseurile periculoase,se vor utiliza formularele specifice legislatiei in vigoare.
d. Executantul va lua permanent masuri pentru indepartarea materialelor neimplicate in lucrari. 
e. Pe masura ce lucrarile avanseaza, executantul va degaja amplasamentul pus la dispozitie pentru executia lucrarilor, de deseurile rezultate. 


Articolul 16. Începerea şi execuţia lucrărilor 
16.1 Executantul va începe proiectarea de la Data emiterii ordinului de incepere a prestarii serviciilor de proiectare de catre achizitor si execuţia lucrarilor de la Data emiterii ordinului in acest sens de catre achizitor. Executantul va acţiona cu promptitudine şi fără întârziere şi va termina Lucrările în timpul afectat Duratei de Execuţie.
16.2 (1) Emiterea Ordinului privind începerea proiectării este condiționată de îndeplinirea cumulativa a următoarelor condiţii;
a) constituirea garanţiei de buna execuţie a contractului;
b) semnarea procesului - verbal de predare - primire a amplasamentului liber de orice sarcini care impiedică realizarea obiectului prezentului contract.
(2) Beneficiarul are posibilitatea de a acorda Executantului dreptul de acces in Santier si punerea in posesia acestuia si etapizat, pe Sectoare, acesta avand obligatia sa execute Lucrarile in conformitate cu aceasta etapizare si cu respectarea termenelor contractuale stabilite. 
(3) Executantul nu va formula nicio revendicare in legatura cu imprejurarea ca punerea in posesie a Santierului se va realiza etapizat, pe Sectoare, si isi va revizui corespunzator programul de executie astfel incat sa asigure finalizarea executiei fiecarui Sector pana la expirarea Duratei de Executie a Lucrarilor. 
(4) Executantul trebuie sa notifice achizitorului si Inspectoratul de Stat in Constructii data inceperii efective a lucrarilor.
16.3 Emiterea Ordinului privind Data de începere a lucrărilor de execuţie este condiţionată de aprobarea proiectului şi de obţinerea autorizaţiei de construire.
16.4 - (1) Achizitorul are dreptul de a supraveghea desfasurarea executiei lucrarilor si de a stabili conformitatea lor cu specificatiile din anexele la prezentul contract. Partile contractante au obligatia de a notifica, in scris, una celeilalte, identitatea reprezentantilor lor atestati profesional pentru acest scop, si anume responsabilul tehnic cu executia din partea executantului si dirigintele de santier sau, daca este cazul, alta persoana fizica sau juridica atestata potrivit legii, din partea achizitorului.
(2) Executantul are obligatia de a asigura accesul reprezentantului achizitorului la locul de munca, in ateliere, depozite si oriunde isi desfasoara activitatile legate de indeplinirea obligatiilor asumate prin contract, inclusiv pentru verificarea lucrarilor ascunse. 
16.5. Executantul va informa achizitorul cu promptitudine asupra unor posibile evenimente viitoare care pot aparea si asupra circumstantelor care pot afecta negativ lucrarile, pot provoca intarzieri in executia lucrarilor. Achizitorul poate solicita executantului sa transmita o estimare a efectului anticipat al evenimentelor sau circumstantelor mentionate si/sau o propunere de solutionare a acestora.
16.6 - (1) Materialele puse in opera trebuie sa fie de calitatea prevazuta in documentatia de executie (Anexa nr. 1); verificarile si testarile materialelor folosite la executia lucrarilor, precum si conditiile de trecere a receptiei provizorii si a receptiei finale (calitative) sunt descrise in caietele de sarcini si in cadrul Programului de Control si Urmarire a Calitatii.
(2) Executantul are obligatia de a asigura instrumentele, utilajele si materialele necesare pentru verificarea, masurarea si testarea lucrarilor. Costul probelor si incercarilor, inclusiv manopera aferenta acestora, revin executantului. 
(3) Probele neprevazute si comandate de achizitor pentru verificarea unor lucrari sau materiale puse in opera vor fi suportate de executant daca se dovedeste ca materialele nu sunt corespunzatoare calitativ sau ca manopera nu este in conformitate cu prevederile contractului, in caz contrar costul acestora urmand a fi suportat de achizitor.
16.7. Lucrarile, componentele, materialele si produsele se vor conforma specificatiilor, schitelor, studiilor, modelelor, esantioanelor si altor cerinte prevazute de contract care trebuie sa fie la dispozitia achizitorului (reprezentantului acestuia) in scopul identificarii pe toata perioada executiei.
16.8. Executantul este singurul responsabil fata de achizitor pentru furnizarea si punerea in opera a materialelor precum si pentru defectiunile ce pot aparea ca urmare a asamblarii lor.
16.9. Executantul garanteaza ca materialele, furniturile si echipamentele utilizate sunt noi, de prima calitate, standardizate si usor de inlocuit intr-un interval de timp redus. Materialele, furniturile si echipamentele folosite trebuie sa fie conforme cu specificatiile tehnice si reglementarile si normele europene precum si cu dispozitiile din documentele contractului.
16.10 Executantul va numi un reprezentant care va comunica direct cu persoana nominalizata de Autoritatea Contractanta la nivel de contract ca si responsabil cu monitorizarea si implementarea contractului si  identificata în contract. Reprezentantul Executantului organizează și supraveghează derularea efectivă a Contractului. Sarcinile sale sunt:
i. să fie singura interfață cu Autoritatea Contractantă în ceea ce privește implementarea contractului și desfășurarea activităților din cadrul acestuia;
ii. gestionează, coordonează și programează toate activitățile Executantului la nivel de contract, în vederea asigurării îndeplinirii Contractului, în termenul și la standardele de calitate solicitate;
iii. asigură toate resursele necesare aplicării sistemului de asigurare a calității conform reglementărilor în materie;
iv. gestionează relația dintre Contractant și subcontractorii acestuia;
v. gestionează și raportează dacă execuția lucrărilor se realizează cu respectarea clauzelor contractuale și a conținutului Caietului de Sarcini.
16.11  Pentru activitățile ce se desfășoară pe șantier, Executantul va numi un Șef de șantier care va relaționa direct cu personalul Autorității Contractante responsabil de executarea Contractului. Acesta este responsabil de organizarea și supravegherea tuturor activităților realizate de Contractant pe șantier din partea Executantului. Șeful de șantier trebuie să fie permanent prezent pe șantier când se realizează activități și trebuie să poată informa reprezentantul Autorității Contractante în orice moment despre situația de pe șantier. În cazul în care șeful de șantier nu poate fi prezent, acesta va fi înlocuit cu acceptul prealabil al Autorității Contractante.
Principalele sarcini ale Șefului de șantier în cadrul Contractului sunt:
i. să fie singura interfață cu Autoritatea Contractantă în ceea ce privește activitățile de pe șantier;
ii. să fie responsabil de gestionarea tehnică și operațională a activităților de pe șantier, împreună cu aspectele organizaționale;
iii. să contribuie cu experiența sa tehnică prin prezentarea de propuneri potrivite ori de câte ori este necesar pentru execuția corespunzătoare a lucrărilor;
iv. să gestioneze și să supravegheze toate activitățile desfășurate pe șantier;
v. să fie prezent în timpul tuturor activităților desfășurate pe șantier;
vi. să gestioneze actualizarea tuturor documentațiilor necesare execuției lucrărilor, inclusiv intocmirea/completarea  cartii tehnice a construcției;
vii. să actualizeze calendarul de desfășurare a activităților și jurnalul de șantier;
viii. să gestioneze implementarea planurilor de control al calității pentru toate lucrările din șantier;
ix. să fie responsabil de toate aspectele privind sănătatea și de siguranță ale personalului Executantului de pe șantier;
x. să fie responsabil de aspectele de mediu ale lucrărilor în conformitate cu cerințele contractuale.
16.12 Graficul general de realizare a investiției publice (fizic și valoric)
(1) Execuția Lucrărilor se va face în succesiunea și termenele stabilite prin Graficul general de realizare a investiției publice (fizic și valoric) acceptat alcătuit în ordinea tehnologică de execuție, anexă la Contract, parte integrantă al acestuia.
(2) Verificarea îndeplinirii obligațiilor contractuale de către Executant, sub aspectul încadrării în termenele de execuție, se va face prin raportarea stadiului de fapt a Lucrărilor la conținutul Graficul general de realizare a investiției publice (fizic și valoric) acceptat.
(3) În cazul în care, după opinia Achizitrului, pe parcurs, desfășurarea Lucrărilor nu corespunde cu Graficul general de realizare a investiției publice (fizic și valoric) acceptat, la cererea Achizitorului, Executantul  va prezenta un grafic revizuit, în vederea terminării Lucrărilor la data prevăzută în Contract. Graficul revizuit nu îl va scuti pe Executant de niciuna dintre îndatoririle asumate prin Contract.
(4) In cazul in care executantul intarzie inceperea lucrarilor, terminarea pregatirilor sau daca nu isi indeplineste indatoririle prevazute la pct. 16.14 alin.(2), achizitorul este indreptatit sa-i fixeze executantului un termen pana la care activitatea sa intre in normal si sa il avertizeze ca, in cazul neconformarii, la expirarea termenului stabilit, prezentul contract va fi reziliat

Articolul 17. Întârzierea,  şi suspendarea lucrărilor	
17.1. Achizitorul poate oricand dispune executantului, prin notificare prealabila,  suspendarea executarii unei parti sau a tuturor lucrarilor. Pe perioada suspendarii, executantul are obligatia de proteja, pastra si asigura paza acelei parti sau a tuturor lucrarilor impotriva deteriorarii, pierderii sau degradarilor. In cazul in care perioada de suspendare va depasi 6 luni, costurile cu protectia si paza lucrarilor vor fi suportate de Achizitor cu respectarea art 221 din Legea 98/2016 
17.2. In cazul in care executantul va inregistra intarzieri ca urmare a suspendarii lucrarilor si/sau ca rezultat al reluarii acestora, executantul va transmite achizitorului o instiintare avand dreptul, la o prelungire a duratei de executie daca terminarea lucrarilor este sau va fi intarziata. 
17.3. Executantul nu va fi indreptatit la o prelungire a duratei de executie si/sau la plata de costuri suplimentare survenite ca urmare a remedierii consecintelor unor lucrari sau materiale necorespunzatoare sau a consecintelor omisiunii executantului de a proteja, depozita sau asigura paza.
17.4 Prelungirea duratei de executie se va face prin act aditional
17.5 Toate lucrările contractate vor fi finalizate de Executant si recepţionate de Achizitor în cadrul termenului convenit de parti, sub sancţiunea aplicării unor penalitati de întârziere conform prezentului contract
Penalitatile de întârziere vor fi percepute și în ipoteza în care, ca urmare a respingerii proiectului de către Achizitor, termenul de predare a proiectului este depăşit datorită revizuirilor necesar a fi operate.
Perceperea penalităţilor de întârziere aferente depăşirii termenului de predare a proiectului în vederea aprobării Achizitorului sunt lipsite de relevantă în privinţa duratei de execuţie și a datei de finalizare a tuturor lucrărilor, astfel că orice întârzieri față de termenul final de execuție a lucrărilor de construcții privind obiectivul de investitii vor atrage perceperea de penalități de întârziere aferente execuţiei lucrărilor.
17.6 Executantul este de drept în întârziere începând cu ziua următoare scadenței, fără punere formală în întarziere sau efectuarea vreunei alte formalități.
17.7 Plata sumelor datorate de către Achizitor se efectuează după achitarea de către Executant a sumelor datorate ca penalitati de intarziere.
17.8 Executantul nu datoreaza penalitati de intarziere atunci cand întârzierile sunt urmare a lipsei amplasamentului, datorate culpei Achizitorului. In aceasta ipoteza termenul de execuţie ce curge împotriva Executantului va fi prelungit cu durata acestui impediment, constatat in scris de către parti prin reprezentanţii lor imputerniciti in acest sens, prin încheierea unui Act Adiţional la Contract.
17.9 Aplicarea de penalităţi nu vor exonera Executantul de obligaţia de a termina Lucrările sau de alte sarcini, obligaţii sau responsabilităţi pe care le are conform prevederilor Contractului.
17.10 Lucrările trebuie să se deruleze conform Graficului general de realizare a investiției.
17.11  Întârzierea Lucrărilor va fi acceptată în următoarele cazuri:
1. condiţiile climaterice extrem de nefavorabile, precum și temperaturi care, potrivit normelor, normativelor şi agrementelor tehnice, nu permit punerea în execuţie a unor materiale sau procedee tehnice. 
2. în cazul în care Achizitorul nu beneficiază de finanţare din motive neimputabile lui; Achizitorul va aduce la cunostinta Executantului aceasta situaţie in termen de 30 zile lucratoare de la data la care a luat cunoştinţa despre aceasta, 
3.  interventia unei situații ce poate determina imposibilitatea temporara a Executantului de executare a obligaţiilor contractuale, cu obligația Executantului de informare promptă, a Achizitorului.
Lipsa informării  si aprobarii Achizitorului face inopozabila acestuia dispoziţia sau decizia dirigintelui de şantier sau a Executantului de sistare temporara, integrala sau parţiala, a lucrărilor, cu consecinţa exercitării de către Achizitor a dreptului de a refuza prelungirea Duratei de Execuţie a lucrărilor contractate.
17.12 a) Municipiul Oradea isi rezerva dreptul de a suspenda executarea contractului, in tot sau in parte, atat inaintea emiterii ordinului de incepere a lucrarilor cat si pe parcursul lucrarilor, in cazul in care beneficiarul intampina dificultati in asigurarea finantarii lucrarilor sau apar alte cauze externe ce determina imposibilitatea derularii lucrarilor. 
b) In situatia suspendarii partiale a lucrarilor conform literei a) ori din cauza unor activitati neprevazute, doar cu acordul beneficiarului, perioada de executie a lucrarilor va fi prelungita cu durata suspendarii (conform graficului asumat de catre antreprenor prin oferta).
[bookmark: _Toc251108741][bookmark: _Toc383503568]c) Se va urmari respectarea termenelor prezentate mai sus cu incadrarea in termenul general de executie asumat, tinand totusi cont de prevederile literei b) de mai sus.


Articolul 18. Finalizarea şi recepţia documentaţiei tehnico-economice 
18.1 Documentaţiile tehnice ce fac obiectul contractului se predau achizitorului dupa cum este  precizat in caietul de sarcini, astfel livrabilele se vor înmâna achizitorului la sediul acestuia în următorul format și exemplare semnate și ștampilate:

	LOT III
1.	Documentație tipărită:
-	Documentatia  tehnica in vederea obtinerii  Autorizatiei de Construire (DTAC)– 2 ex.
-	Proiectul tehnic si detaliile de executie ( PT+ CS + DDE) – 5ex, in format tiparit color
     -   Documetatie pentru obtinere avize si acorduri la faza PT, DE, CS, DTAC – câte 2 exemplare, in format tiparit, color
     -    Documentație economică: formulare DG, F1, F2, F3, F4, F5, C6, C7, C8, C9 - 3 exemplare, in format tiparit, color.
-	Exemplar confidential al documentației economice– 3 ex.
2.  Documentatie pe suport electronic - 2 bucati, 
- in format editabil: pentru documentatia scrisă – Microsoft Office / Word, Excel si pentru documentația desenatată – AutoCad / dwg 2007
-    format scanat in format pdf, color, la rezolutia min. 200 dpi.

18.2. Recepţia documentaţiilor se face pe baza borderourilor de piese scrise şi desenate pe baza unui proces verbal de predare-primire a documentelor, pentru fiecare fază decontabilă, semnat de achizitor la momentul predării.
18.3. În caz de constatare a unor lipsuri sau inadvertenţe în documentaţia predată, achizitorul va face obiecţiunile cuvenite în limitele temei de proiectare/SF-ului şi a obligaţiilor (misiunilor) asumate de executant, a normativelor şi legilor în vigoare, în maxim 15 zile de la primirea lucrării. Neprezentarea de obiecţiuni în acest termen prezumă acceptarea documentaţiei în forma predată. 
Acceptarea documentatiei de catre beneficiar nu absolva Executantul de greseli de proiectare (omisiuni, erori de proiectare, solutii tehnice neadegvate).
18.4 Documentatia de proiectare va cuprinde:
	documentatie pentru obtinerea avizelor solicitate in certificatul de urbanism, care nu au fost obtinute, (certificatul de urbanism a fost obtinut  la faza DALI);
	documentaţie tehnică pentru obţinerea autorizaţiei de construire (DTAC);
	documentaţii pentru obţinerea avizarii preliminare ISCIR (sau alte organisme de avizare reglementare specifice) pentru lucrarile care sunt sub incidenţa ISCIR (daca este cazul);
	Proiectul Tehnic şi Detaliile de Execuţie;
	planul de securitate şi sănătate la faza de proiectare si pentru desfasurarea lucrarilor la şantiere conform HG 300/2006 cu actualizarile si modificarile ulterioare;
	documentaţie AS-BUILT;
	cartea tehnică a lucrarii realizate;
	manuale de exploatare şi mentenanta;
	Plan de management al Mediului;
	Expertize tehnice necesare.
	Verificarea proiectului tehnic realizat de verificatori de proiect atestati pentru toate specialitatile necesare.
	Caiete de sarcini din partea proiectantului cu specificatii pentru pentru toate elementele lucrarilor



Articolul 19. Finalizarea şi recepţia lucrărilor 

19.1 - Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuţie, trebuie finalizat în termenul convenit, termen care se calculează de la datamentionata in ordinul de începere a lucrărilor emis de Achizitor.
19.2 - (1) La finalizarea lucrărilor, executantul are obligaţia de a notifica, în scris, achizitorului că sunt îndeplinite condiţiile de recepţie, solicitând acestuia convocarea comisiei de recepţie. Notificarea se va depune la sediul achizitorului Serviciul Relatii cu Publicul - Sala Ghiseelor, parter si va include si valoarea lucrarilor realizate.
(2) Executantul trebuie să comunice investitorului, în perioada de valabilitate a autorizaţiei de construire si ulterior acceptarii si confirmariide catre Achizitor a situatiei finale de lucrari, data terminării tuturor lucrărilor prevăzute în contract. 
În cazul în care se constată că sunt lipsuri sau deficiențe, acestea vor fi consemnate într-un Proces-Verbal și notificate Executantului, stabilindu-se și termenele pentru remedieri și finalizare in conformitate cu HG 273 din 14 iunie 1994 pentru aprobarea Regulamentului privind recepţia construcţiilor actualizata.
După constatarea remedierii tuturor lipsurilor şi deficienţelor, la o nouă solicitare a Executantului, Achizitorul va convoca comisia de recepţie. În cazul în care nu sunt respectate termenele prevăzute pentru remedieri și finalizare, Achizitorul poate retine contravaloarea lor din Garanția de bună execuție constituită de Contractant. După constatarea remedierii tuturor lipsurilor și deficiențelor, la o nouă solicitare a Executantului, Achizitorul va convoca comisia de recepție
(3) Achizitorul trebuie sa verifice o situatie de lucrari in termen de 15 zile de la primirea acesteia. In cazul in care exista obiectiuni, situatia de lucrari se va returna Executantului. Achizitorul va avea 30 de zile pentru verificarea situatiei de lucrari redepuse de catre antreprenor.
(4) Situatiile de lucrari se considera a fi emise dupa acceptarea acestora de catre Achizitor
19.3 - Comisia de receptie are obligatia de a constata stadiul indeplinirii contractului prin corelarea prevederilor acestuia cu documentatia de executie si cu reglementarile in vigoare. In functie de constatarile facute, achizitorul are dreptul de a efectua receptia in conformitate cu prevederile legale.

Articolul 20. Probe tehnologice la terminarea lucrarilor sau Testele la terminarea lucrărilor 
20.1. Inainte de inceperea probelor tehnologice la terminarea lucrarilor, executantul va notifica achizitorul si beneficiarul pentru a fi prezenti la efectuarea acestora.
20.2. Executantul va  efectua probele tehnologice in conformitate cu manualele pentru exploatare si intretinere, cu prevederile caietului de sarcini – Anexa 1 si va acorda orice indrumare pe care acesta este solicitat sa o asigure pe parcursul acestor probe; 
20.3. Probele tehnologice la terminarea lucrarilor vor fi efectuate inainte de receptia de catre achizitor a lucrarilor. Executantul va instiinta achizitorul cu 5 zile inainte de data in care vor fi efectuate probele tehnologice. 
20.4. Rezultatele probelor tehnologice la terminarea lucrarilor vor fi evaluate de ambele parti. Se va face o evaluare corespunzatoare pentru efectul utilizarii anterioare a lucrarilor de catre parti.
20.5. Daca lucrarile, nu au trecut probele tehnologice dupa terminare, executantul este obligat la remedierea defectiunilor constatate si la repetarea probelor respective.
20.6.Daca rezultatele necorespunzatoare precum si repetarea testelor conduc la producerea de costuri suplimentare pentru achizitor, executantul va suporta contravaloarea acestora si o va achita  pana cel tarziu la expirarea Perioadei de Notificare a Defectiunilor.

Articolul 21. Perioada de garanţie acordată lucrărilor (garantia tehnica)
21.1 – (1) Executantul are obligaţia legală de garantare a calităţii materialelor, echipamentelor și lucrărilor de construcţii executate, conform Legii nr. 10/1995 privind calitatea in constructii, republicată, coroborate cu prevederile Codului civil privind condiţiile și termenele stabilite pentru descoperirea viciilor ascunse și promovarea acţiunii în daune.
(2)Perioada de garanţie decurge de la data recepţiei la terminarea lucrărilor şi până la recepţia finală.
(3) Garantia tehnica a lucrarilor executate este de 5 ani de la data semnarii procesului verbal de receptie la terminarea lucrarilor pana la data semnarii procesului verbal de receptie finala, precum si dupa implinirea acestui termen, pe toata durata de existenta a constructiei, pentru viciile structurii de rezistenta rezultate din nerespectarea normelor  de executie.
21.2 – (1) In perioada de garantie, executantul are obligatia, in urma dispozitiei date de achizitor, de a executa toate lucrarile de modificare, reconstructie si remediere a viciilor si a altor defecte a caror cauza este nerespectarea clauzelor contractuale, aceste din urma incluzand toate documentele mentionate la clauza 8 “documentele contractului”.
(2) Obligaţia legala de garanţie a Executantului pentru lucrările executate impune remedierea tuturor defectelor constatate în termenul legal de garanţie, exceptate fiind cele produse din culpa Achizitorului, a prepusilor sai sau a persoanelor pentru care acesta este ținut să răspundă. Defectele şi lipsurile constatate de Achizitor, în perioada de garanţie, trebuie aduse la cunoştinţa Executantului, iar acesta, în termen de 48 de ore de la primirea notificării, este obligat să trimită reprezentantul său la faţa locului şi sa remedieze defecţiunea în cel mai scurt timp posibil, potrivit naturii și gravității defecţiunii. Remedierea defectelor  va fi urmată, obligatoriu, de o recepție cantitativă și calitativă a lucrărilor, va fi consemnată într-un proces verbal/notă de constatare încheiat între Părți.
21.3 Obligaţia de garanţie a Executantului subzistă în temeiul legii, și față de  subdobânditorii dreptului de proprietate asupra construcţiilor.
21.4 Intervenţiile efectuate în perioada de garanţie, aflate în sarcina Executantului, se realizează pe cheltuiala acestuia, în cazul în care ele sunt necesare ca urmare a:
i) utilizării de materiale, instalaţii sau a unei manopere neconforme cu prevederile contractului și/sau cu prevederile documentației tehnico-economice;
ii) unui viciu de concepţie, acolo unde proiectantul este responsabil de proiectarea unei părţi din lucrare, proiect însuşit de Executant și pe care acesta nu l-a adus la cunoștința achizitorului în timpul executării lucrărilor;
iii) neglijenţei sau neîndeplinirii de către Executant a oricăreia dintre obligaţiile explicite sau implicite care îi revin în baza contractului.
21.5 În cazul în care Executantul nu execută lucrările prevăzute in aceasta clauza, Achizitorul este liber să contracteze cu terti executanţi, conform legislației achizițiilor, execuţia acestor lucrări, urmând ca preţul lor sa fie recuperat de către Achizitor de la Executant sau reţinut din sumele cuvenite acestuia sau din garanţia de buna execuţie.
21.6Executantul are obligaţia de a despăgubi Achizitorul împotriva oricăror:
a) reclamaţii şi acţiuni în justiţie ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru ori în legătură cu execuţia lucrărilor sau încorporate în acestea; şi
b) daune-interese, costuri, taxe şi cheltuieli de orice natură, cu excepţia situaţiei în care o astfel de dauna rezultă din respectarea Caietului de sarcini întocmit de către Achizitor.
Articolul 22. Modalităţi de plată
22.1 – (1) Achizitorul are obligatia de a efectua plati catre executant in termen de 30 zile de la data inregistrarii facturilor de catre executant la sediul achizitorului, in baza facturilor insotite de situatiile de lucrari acceptate la plata de catre achizitor. Astfel, facturile vor fi emise numai dupa acceptarea de catre achizitor a situatiilor de lucrari. In cazul in care exista obiectiuni, situatia de lucrari/situatiile de lucrari se va/se vor returna antreprenorului. Achizitorul va avea 15 zile pentru verificarea situatiei de lucrari /situatiilor de lucrari redepuse de catre antreprenor.
(2) Plata lucrarilor executate se va face esalonat, in conformitate cu prevederile art.7(2) coroborat cu art.5(2) din Legea nr.72/2013, prevederi preluate din Directiva 2011/7/UE la art. 5 –Calendare de plata , dupa cum urmeaza:
-transa I in anul 2018 prin ordin de plată, în termen de 30 zile de la data primirii (inregistrarii) facturii la sediul Achizitorului, insotita de situatiile de lucrari acceptate de achizitor in limita sumei de: 
LOT III – 258.760,00 lei fara tva, pentru servicii de proiectare la faza contractata, documentatie completa si pentru lucrari;;
 - diferenta pana la valoarea stabilita a contractului de lucrari in cursul anului 2019 corelat cu prestarea serviciilor si/sau execuția lucrărilor.
 Platile se vor efectua pe baza facturilor aferente serviciilor prestate si situatiilor de lucrari, confirmate de beneficiar. 
(3)In cazul in care Achizitorul va apela la mecanismul cererilor de plata (sau mecanism similar) disponibil in cadrul contractelor de finantare nerambursabila, plata se va efectua dupa cum urmeaza:
1. In termen de 5 zile lucratoare de la data primirii sumelor de la autoritatea finantatoare
2. In termen de 5 zile lucratoare de la data respingerii cererii de plata.
22.2 - (1) Transele din plata trebuie sa fie facute, la cererea executantului, la valoarea lucrarilor executate conform graficului de executie si intr-un termen de 30 zile de la data inregistrarii  facturii de catre executant la sediul achizitorului. Lucrarile executate trebuie sa fie dovedite ca atare printr-o situatie de lucrari provizorii, astfel incat sa asigure o rapida si sigura verificare a lor. Factura va fi emisa numai dupa acceptarea de catre achizitor a situatiilor de lucrari. In cazul in care exista obiectiuni, situatia de lucrari se va returna Executantului. Achizitorul va avea 15 zile pentru verificarea situatiei de lucrari redepuse de catre antreprenor.
(2) Situatiile de lucrari partiale se confirma ca acceptate la plata de catre achizitor in termen de 30 zile. In cazul in care exista obiectiuni, situatia de lucrari se va returna Executantului. Achizitorul va avea 15 zile pentru verificarea situatiei de lucrari redepuse de catre antreprenor.
(3) La intervale lunare, Executantul va fi îndreptățit la plata următoarelor: 
i. valoarea Lucrărilor real executate;
ii. valoarea Materialelor și Echipamentelor livrate pe Șantier la o dată convenită în prealabil cu Achizitorul și numai în măsura în care Executantul face dovada dobândirii calității de proprietar asupra respectivelor Materiale și Echipamente.
(4) Prevederile art 22.1. alin 2 raman aplicabile.
(5) Regula pe parcursul decontarii lucrarilor este ca fiecare plata sa se incadreze la capitolul
de cheltuieli pentru care a fost bugetata. O plata efectuata nu poate depasi limita chetuielilor care au fost bugetate potrivit ofertei financiare elaborate de ofertant.
Pentru a respecta aceasta regula, pe parcursul decontarii lucrarilor se va realiza impreuna cu Beneficiarul executia bugetului lucrarilor de constructii, pe baza modelului din tabelul 1:

	Nr. crt.
	Denumire cheltuieli
	Cheltuieli bugetate, lei fără TVA
	Plati efectuate, lei fără TVA
	Ramas de executat, lei fără TVA

	0
	1
	2
	3
	4=3-2

	1.
	Cheltuieli pentru asigurarea utilitatilor necesare obiectivului 
	
	
	

	2. 
	Cheltuieli pentru pentru investitia de baza Obiect 1 Constructii si instalatii
	
	
	

	3. 
	Cheltuieli pentru pentru investitia de baza: Utilaje, echipamnete tehnologice si functionale care necesită montaj
	
	
	

	4.
	Organizare de șantier
	
	
	

	5. 
	Diverse și neprevăzute
	
	
	

	
	TOTAL
	
	
	



22.3 – (1) Plata facturii finale se va face dupa verificarea si acceptarea situatiei de lucrari definitive de catre achizitor. Emiterea facturii finale si plata acesteia se va face dupa semnarea procesului verbal de receptie la terminarea lucrarilor. 
(2) În situaţia în care o parte din suma solicitată prin situațiile de lucrări sau prin situația finală de lucrări fac obiectul unui diferend între Părțile contractante, asupra căruia nu s-a putut conveni amiabil și, pe cale de consecință, una dintre Părți a depus litigiul spre soluționare instanțelor de judecată competenţe, Achizitorul va achita sumele care exced obiectului litigiului in termenul prevazut la art 22.1. În ipoteza în care părțile au soluționat amiabil diferendul privind sume parțiale din situațiile de lucrări, Achizitorul are obligația de a efectua plata acestor sume în termenul stabilit in prezentul contract la art 22.1
22.4 Temeiul și faptul generator al obligaţiei Achizitorului de plată a contravalorii lucrărilor și materialelor cuprinse în situațiile de lucrări rezida exclusiv în acceptarea expresă a situatiilor de lucrări, urmând ca niciun fel de alte probe, împrejurări sau înscrisuri încheiate în alte condiţii decât cele aici stipulate sa nu aibă aptitudinea de a genera obligaţii de plată în sarcina Achizitorului sau să creeze vreo altă obligaţie în sarcina acestuia.
22.5 - Contractul nu va fi considerat terminat pana cand procesul-verbal de receptie finala nu va fi semnat de comisia de receptie, care confirma ca lucrarile au fost executate conform contractului. Receptia finala va fi efectuata conform prevederilor legale, dupa expirarea perioadei de garantie. 
22.6 Plata serviciilor de asistenţă tehnică se va face, proportional cu stadiul lucrarilor executate, după acceptarea de către Achizitor a Raportului de activitate privind serviciile de asistenţă tehnică prestate. Plata finala se va face dupa acceptarea de către Achizitor a Referatului de prezentare întocmit de proiectant cu privire la modul în care a fost executată lucrarea (art 14 din HG 273/1994).


22.7 Plata avansului
(1) Executantul poate primi avans în conformitate cu prevederile legale în vigoare – HG 264/2013 privind stabilirea acţiunilor şi categoriilor de cheltuieli, criteriilor, procedurilor şi limitelor pentru efectuarea de plăţi în avans din fonduri publice și va fi utilizat doar în scopul pentru care a fost acordat. 
(2) Garanţia de returnare a avansului se va consitui printr-un instrument de garantare emis în condiţiile legii de o societate bancară sau de o societate de asigurari.Garanţia din instrumentul de garantare trebuie să fie irevocabilă şi să prevadă că plata garanţiei se va executa necondiţionat, respectiv la prima cerere a beneficiarului, pe baza declaraţiei acestuia cu privire la culpa persoanei garantate. Garanţia de returnare a avansului trebuie să fie acoperitoare atât pentru recuperarea avansului acordat, cât şi pentru repararea prejudiciilor ce ar putea fi aduse prin imobilizarea fondurilor publice, în cazul neîndeplinirii sau îndeplinirii necorespunzătoare a obligaţiilor contractuale ce derivă din acordarea avansului.
(3) Avansul se acorda numai după constituirea garanţiei de returnare a avansului de către Executant şi numai dacă sunt asigurate condiţiile pentru începerea îndeplinirii obligaţiilor rezultate din contract.
Avansul va fi acordat la cererea Executantului formulata in maxim 3 luni de la indeplinirea conditiilor.
Sub sancţiunea solicitării de daune-interese, Executantul nu are dreptul de a utiliza avansul în alt scop decât cel pentru care a fost destinat, potrivit contractului încheiat.
(4) Recuperarea avansului se va face conform  prevederilor art 54 alin (9^1) din  Legea 273 din 29 iunie 2006 privind finanţele publice locale. Contractantul va trebui sa  întocmească un deviz justificativ al cheltuielilor efectuate, prin care să confirme utilizarea integrală şi potrivit destinaţiilor legale a avansului acordat la finele exercitiului financiar in care i-a fost acordat avansul.
(5) La efectuarea plăţilor pentru lucrările executate, serviciile prestate şi bunurile livrate, avansurile acordate vor fi deduse din sumele datorate. Se admit plăţi efective pe parcursul derulării contractului, cu condiţia recuperării din fiecare astfel de plată a unei cote-părţi de 20% până la recuperarea integrală a acestuia.
(6) Pentru avansurile primite contractorul este obligat ca la încheierea fiecărui an bugetar să întocmească un deviz justificativ al cheltuielilor efectuate, prin care să confirme gradul de utilizare a avansului corespunzător destinaţiilor stabilite prin respectivele contracte.
(7) Este interzisă acordarea avansurilor contractorilor care au beneficiat anterior de avansuri pe care nu le-au justificat şi de la care avansurile nu au fost recuperate. Prin urmare, Executantul daca se afla intr-o asemenea situatie are obligatia de a instiinta Achizitorul.

Articolul 23. Ajustarea  preţului contractului
23.1. Pentru lucrările executate, plăţile datorate de achizitor executantului sunt cele declarate în propunerea financiară, anexă la prezentul contract.
23.3. Pretul este ferm si nu se ajusteaza – pentru LOT II, prevederile art 25 care prevad situatiile in care contractul poate fi modificat fara o procedura prealabila, raman aplicabile.






Articolul 24. Asigurări
24.1. (1) Executantul are obligaţia de a încheia o  asigurare de răspundere civilă profesională, care va acoperi riscul de neglijenţă profesională în proiectarea lucrărilor.  Acesta va depune toate eforturile sale pentru a menţine în vigoare asigurarea de răspundere civilă profesională  până la recepţia finală a lucrărilor executate în baza proiectului. Executantul va furniza dovezi ale poliţei de asigurare şi ale plăţilor periodice ale primelor de asigurare fără întârziere, oricând i se va solicita de către achizitor (sau de către Managerul de Proiect). Neprezentarea poliţei atrage după sine suspendarea plăţilor până la corectarea situaţiei
(2) In indeplinirea obligatiei de la alin 1, la data semnarii prezentului contract, Executantul va încheia, va prezenta şi va menţine în vigoare o poliţă de asigurare cu despăgubire integrală pentru o sumă asigurată care nu va avea o limita mai mică de valoarea cu tva inclus ofertata si mentionata la art. 5.1 al prezentului contract, asigurare care va acoperi atât perioada de executare a prezentului contract cât şi eventualele perioade de prelungire a prestaţiilor, pentru acoperirea tuturor riscurilor care ar putea fi generate de neexecutarea/executarea cu intarziere su defectuoasa a obligatiilor contractuale. Mentionam in continuare  :
a)	răspunderea executantului în caz de îmbolnăvire ori accident de muncă al salariaţilor, incluzând costurile repatrierii pe motive de sănătate;
b)	pierderea, distrugerea sau deteriorarea echipamentului achizitorului utilizat pentru executarea contractului de servicii;
c)	acoperirea daunelor cauzate in timpul perioadei de asigurare, beneficiarilor serviciilor profesionale respectiv achizitorului sau tertilor, de fapta comisa din culpa de catre Executant in cadrul exercitarii profesiunii sale, pentru care acesta raspunde civil, conform legii si a prezentului contract, daune in legatura cu care Executantul a primit o plangere / cerere scrisa de despagubire, in timpul perioadei de asigurare.
d)	decesul ca urmare a unui accident sau invaliditatea permanentă ca urmare a unei accidentări fizice în legătură cu contractul de servicii.
Riscul acoperit este acela de producere a unor prejudicii patrimoniale (fie acestea pagube materiale sau pierderi financiare, efective sau beneficii nerealizate, directe sau indirecte, actuale la data la care se solicita repararea lor sau viitoare, dar certe), cauzate de Asigurat clientului ca urmare a unor erori, neglijente, omisiuni aparute in activitatea specifica (elaborare, supervizare si coordonare de proiecte de arhitectura si urbanism, asistenta si consultanta, elaborare de caiete de sarcini, elaborare de instructiuni tehnice privind executia, intretinerea, amenajarea, reamenajarea, proiecte de urmarire privind comportarea in timp a cladirilor, asistarea fazelor de executie, verificarea calitatii executiei, solutii pentru tratarea defectelor etc.). Raspunderea va fi angajata in baza prevederilor din contract, lege, normele si statutul profesiei, conventiile internationale si regulile de conduita, etica si deontologie profesionala. 
Cheltuieli acoperite:
· sumele pe care Executantul este obligat sa le plateasca pentru prejudicii datorate incalcarii obligatiilor ce se refera la atributiile specifice domeniului sau de activitate: erori sau omisiuni in proiectare, executie, avizare, supervizare si coordonare de proiecte de arhitectura si urbanism, asistenta si consultanta, elaborari de caiete de sarcini, instructiuni tehnice privind executia, exploatarea, intretinerea si reparatia, proiecte de urmarire privind comportarea in timp a cladirilor, asistarea fazelor de executie, verificarea calitatii executiei, solutii pentru tratarea defectelor; alegerea materialelor de constructii optime
· sumele cheltuite de Executantul Asigurat in vederea reconstituirii, refacerii sau inlocuirii documentelor predate de achizitor Executantului Asigurat in vederea indeplinirii obligatiilor contractuale
· cheltuielile de judecata facute de Achizitor pentru indeplinirea formalitatilor legale in vederea obligarii Executantului Asigurat la plata despagubirilor, daca a fost obligat prin hotarire judecatoreasca la plata acestora;
· cheltuielile efectuate de catre Executant Asigurat in procesul civil, daca a fost obligat la desdaunare (inclusiv in cazul in care actiunea penala pusa in miscare nu mai este judecata, iar actiunea civila ramane in competenta instantei penale), decurgand din evenimente asigurate produse in perioada de valabilitate a politei;
· cheltuielile efectuate de catre tertul pagubit in procesul civil, in scopul obligarii Executantului Asigurat la plata unor despagubiri, ca urmare a producerii unor evenimente asigurate, daca Executantul Asiguratul a fost obligat prin hotarare judecatoreasca definitiva la plata acestora (inclusiv in cazul in care actiunea penala pusa in miscare nu mai este judecata, iar actiunea civila ramane in competenta instantei penale).
24.2. Exectantul are obligaţia de a înştiinţa achizitorul sau destinatarul, de orice dificultate în extinderea, reînnoirea şi restabilirea acestei asigurări. 
24.3. (1) Executantul are obligaţia de a încheia, înainte de începerea lucrărilor, o asigurare ce va cuprinde toate riscurile ce ar putea apărea privind lucrările executate, utilajele, instalaţiile de lucru, echipamentele, materialele pe stoc, personalul propriu şi reprezentanţii împuterniciţi să verifice, să testeze sau să recepţioneze lucrările, precum şi daunele sau prejudiciile aduse către terţe persoane fizice sau juridice.
(2) Asigurarea se va încheia cu o agenţie de asigurare autorizată. Contravaloarea primelor de asigurare va fi suportată de către executant din capitolul „Cheltuieli indirecte”.
(3) Executantul are obligaţia de a prezenta achizitorului, ori de câte ori i se va cere, poliţa sau poliţele de asigurare şi recipisele pentru plata primelor curente (actualizate).
(4) Executantul are obligaţia de a se asigura că subcontractanţii  au încheiat asigurări pentru toate persoanele angajate de ei. El va solicita subcontractanţilor  să prezinte achizitorului, la cerere, poliţele de asigurare şi recipisele pentru plata primelor curente (actualizate).
24.4. Executantul are obligaţia să asigure utilajele pentru o valoare cel puţin egală cu valoarea totală de înlocuire a acestora, inclusiv livrarea pe şantier. Pentru fiecare din utilajele executantului asigurarea trebuie să fie în vigoare pe perioada transportului pe şantier şi pînă în momentul în care utilajul nu mai este necesar ca utilaj al executantului.
24.5 - Executantul va încheia şi va menține în vigoare asigurarea împotriva reclamațiilor, daunelor, pierderilor şi cheltuielilor, inclusiv taxe şi cheltuieli legale, care decurg din vătămări corporale, îmbolnăviri, maladii sau decesul oricărei persoane angajate de către Contractant sau oricărui alt membru al Personalului Executantului. Achizitorul nu va fi responsabil pentru niciun fel de daune-interese, compensaţii plătibile prin lege, în privinţa sau ca urmare a unui accident sau prejudiciu adus unui muncitor sau altei persoane angajate de executant, cu excepţia unui accident sau prejudiciu rezultând din vina achizitorului, a agenţilor sau a angajaţilor acestuia.
24.6 Executantul poate incheia un singur contract de asigurare împotriva tuturor riscurilor mai sus precizate si a oricăror altor riscuri care, prin interventia lor, ar putea naşte in sarcina Executantului sau a Achizitorului obligaţii de dezdaunare. Executantul are obligaţia de a prezenta contractul de asigurare Achizitorului in termen de maxim 5 zile de la data emiterii Ordinului de începere a Lucrărilor. Executantul se obliga si garanteaza ca isi va îndeplini toate obligaţiile asumate prin contractul de asigurare pentru ca, in situatia apariţiei unui eveniment asigurat, societatea de asigurare sa nu refuze plata daunelor din motive imputabile Executantului. 
24.7 Asigurarea se va încheia cu un asigurator autorizat potrivit legii. Contravaloarea primelor de asigurare va fi suportată de către Executant.

Articolul 25. Modificarea contractului 
25.1 Partile contractante au dreptul, pe durata indeplinirii contractului, de a conveni modificarea clauzelor contractului, prin act aditional .
25.2Prin acte aditionale nu se pot aduce modificari substantiale contractului de achizitie publica.
Modificările nesubstanțiale sunt singurele modificări ale Contractului care pot fi făcute fără organizarea unei noi proceduri de atribuire.
25.3 Achizitorul  va avea dreptul de a uza oricand de toate prevederile art 221 din legea 98/2016 cu conditia indeplinirii conditiilor impuse de acest articol 
25.4 Actualizarea graficul de executie si a termenului de realizare a contractului,  se poate face pe baza unei notificari insotita de o justificare adecvata, care va deveni anexa la prezentul contract dupa aprobarea Achizitorului. 
25.5 Procentul cheltuielilor “diverse si neprevazute” mentionate de proiectant in devizul general este de 10,56 % (LOT III) respectiv 170.184,42 lei fara TVA.[footnoteRef:3] [3:    Suma fixa se va calcula prin aplicarea procentului de diverse si neprevazute la valoarea contractului fara tva.] 

Aceasta suma nu a fost inclusa in valoarea contractului si va putea fi accesata pe parcursul derularii contractului, daca vor fi indeplinite conditiile prevazute la art.221 din Legea 98/2016.

26. SUBCONTRACTAREA, TERT SUSTINATOR 	
26.1.1. Subcontractarea
(1) Orice înțelegere scrisă prin care Executantul încredințează o parte din realizarea Lucrărilor către un terț este considerată a fi un Contract de Subcontractare.
(1) La incheierea Contractului sau atunci cand se introduc noi subcontractanti, este obligatorie furnizarea către Achizitor a contractelor încheiate de către Prestator cu subcontractanții nominalizati in oferta sau declarati ulterior, astfel incat activitatile ce revin acestora, precum si súmele aferente prestatiilor, sa fie cuprinse in Contract devenind anexe ale acestuia. Ele trebuie sa cuprinda obligatoriu, insa fara a se limita: 
1) denumirea subcontractantilor, 
2) reprezentantii legali ai noilor subcontractanti, 
3) datele de contact, 
4) activitatile ce urmeaza a fi sucontractate, 
5) valoarea aferenta prestatiilor, 
6) optiunea de a fi plătiți direct de către Achizitor,
7) optiunea de cesionare a contractului in favoarea Achizitorului (daca este cazul).
(2) Executantul are obligatia de a incheia contracte cu subcontractantii desemnati, in aceleasi conditii in care el a semnat contractul cu Achizitorul. Contractele de subcontractare vor cuprinde consimţământul la cesiunea contractului de subcontractare catre Achizitor, in situatia prevazuta la art221 alin 1 litera d din Legea 98/2016 si conform art1317 din Noul Cod Civil.
(3) Executantul are obligatia de a notifica autoritatii contractante orice modificari ale informatiilor privind subcontractantii pe durata contractului de achizitie publica
26.1.2 (1) Executantul are obligatia de a prezenta la incheierea contractului toate contractele incheiate cu subcontractantii desemnati. 
(2) Nu exista nominalizati subcontractanti.
26.1.3 - (1) Executantul este pe deplin raspunzator fata de Achizitor de modul in care indeplineste contractul. Subcontractarea nu diminueaza raspunderea Executantului in ceea ce priveste modul de indeplinire a viitorului contract de achizitie public.
(2) SubExecutantul este pe deplin raspunzator fata de executant de modul in care isi indeplineste partea sa din contract.
26.1.4 - Executantul nu are dreptul de a inlocui subcontractantii nominalizati in cazul in care inlocuirea acestora conduce la modificarea propunerii tehnice sau financiare, anexa la prezentul contract. Inlocuirea subcontractantilor se poate face doar cu acordul autoritatii contractante, in conformitate cu clauzele de revizuire din  Anexa CR la prezentul contract .
26.1.5- Executantul va raspunde pentru actele si faptele subcontractantilor sai si ale expertilor, agentilor, salariatilor acestora, ca si cum ar fi actele sau faptele sale. Acceptarea de catre Achizitor a subcontractarii oricarei parti a prezentului contract nu va elibera executantul de niciuna dintre obligatiile sale din prezentul contract. 
26.1.6 Nominalizarea de noi subcontractanti pe parcursul derularii contractului este posibila doar cu acordul Achizitorului si nu trebuie sa conduca la modificarea substantial a contractului in sensul art 221 din legea 98/2016. Executantul va incheia un contract cu subExecutantul in aceleasi conditii in care el a semnat contractul cu achizitorul. Contractele de subcontractare vor cuprinde consimţământul la cesiunea contractului de subcontractare catre Achizitor, in situatia prevazuta la art221 alin 1 litera d din Legea 98/2016 si conform art1317 din Noul Cod Civil.
26.1.7 Prestatorul poate inlocui/implica subcontractantii in perioada de implementare a contractului, in urmatoarele situatii:
a) inlocuirea subcontractantilor nominalizati in oferta ale caror activitati au fost indicate in oferta ca fiind realízate de subcontractanti;
b) declararea unor noi subcontractanti, ulterior semnarii contractului, in conditiile in care lucrarile ce urmeaza a fi subcontractate au fost prevazute in oferta, fara a se indica initial optiunea subcontractarii acestora.
c) renuntarea, retragerea subcontractantilor din contract
26.1.8 (1) Executantul trebuie să solicite, în scris, aprobarea prealabilă a Achizitorului înainte de încheierea unui nou Contract de Subcontractare. Solicitarea în scris în vederea obținerii aprobării Achizitorului se realizează numai după ce Executantul a efectuat el însuși o verificare prealabilă a SubExecutantului ce urmează a fi propus, prin raportare la caracteristicile Lucrărilor care urmează a fi subcontractate, motivele de excludere precizate la art. 164, 165 și 167 din Legea 98/2016 aplicabile SubExecutantului și capacitatea SubExecutantului de a îndeplini obiectul Contractului de Subcontractare, inclusiv resursele de care acesta dispune. Aprobarea privind înlocuirea unui Subcontractant/implicarea unui nou Subcontractant va fi acordată de Achizitor, avându-se în vedere, cel puțin: caracteristicile Lucrărilor care urmează a fi subcontractate, motivele de excludere precizate la art. 164, 165 și 167 din Legea 98/2016, aplicabile SubExecutantului și informațiile prezentate de Contractant privind capacitatea SubExecutantului propus pentru îndeplinirea obiectului Contractului de Subcontractare, inclusiv resursele de care acesta dispune precum și declarația pe propria răspundere a noilor Subcontractanți privind asumarea respectării prevederilor din Caietul de Sarcini. 
Orice Subcontractant propus și aflat în situațiile de excludere va fi respins de către Achizitor. Achizitorul va notifica decizia sa Executantului în termenul stabilit în Secțiunea “Condiții Specifice”, motivând decizia sa în cazul respingerii aprobării.
(2)  In vederea obtinerii acordului Achizitorului, noii subcontractanti sunt obligați să prezinte:
1) o declaratie pe proprie raspundere prin care isi asuma prevederile caietului de sarcini si a propunerii tehnice depusa de catre Prestator la oferta, pentru activitatile supuse subcontractarii.;
2) contractele de subcontractare incheiate intre Prestator si noii subcontractanti ce vor cuprinde obligatoriu dar fara a se limita la acestea, informatii cu privire la activitatile ce urmeaza a fi subcontractate, datele de contact si reprezentantii legali, valoarea aferenta activitatii ce va face obiectul contractului; 
3) certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică.
26.1.9. Dispozitiile privind inlocuirea/implicarea de noi subcontractanti nu diminueaza in nici o situatie raspunderea Prestatorului in ceea ce priveste modul de indeplinire a Contractului.
26.1.10 In baza art 220 din Legea 98/2016, solicitarile privind subcontractantii se extind si :
a) cu privire la furnizorii implicaţi în contract; 
b) cu privire la subcontractanţii subcontractanţilor Executantului sau subcontractanţii aflaţi pe niveluri subsecvente ale lanţului de subcontractare.
26.1.11 In vederea finalizarii Contractului, Achizitorul poate solicita, iar Prestatorul se obliga sa cesioneze in favoarea Achizitorului, contractele incheiate cu subcontractantii acestuia, Prestatorul obligandu-se totodata sã introduca in contractele sale cu subcontractanții clauze in acest sens. Intr-o asemenea situatie Contractul va fi continuat de subcontractanți. Dispozitiile privind cesiunea contractului de subcontractare nu diminueaza in nici o situatie raspunderea Prestatorului fata de Achizitor in ceea ce priveste modul de indeplinire a Contractului.

26.2 Plata directa catre subcontractanti
26.2.1 Achizitorul poate efectua plati corespunzatoare partii/partilor din Contract indeplinite de catre subcontractantii daca acestia si au exprimat in mod expres aceasta optiune la momentul nominalizarii lor in oferta si oricum nu mai tarziu de data incheierii Contractului, sau la momentul introducerii acestora in Contract, dupa caz, optiunea de a fi platiti direct de catre Achizitor. 
26.2.2 Achizitorul efectueaza platile directe catre subcontractantii agreati doar atunci cand prestatia acestora este confirmata prin documente agreate de toate cele 3 parti, respectiv Achizitor, Prestator si subcontractant sau de Achizitor si subcontractant atunci cand, in mod nejustificat, Prestatorul blocheaza confirmarea executarii obligatiilor asumate de subcontractant.
26.2.4. In aplicarea prevederilor art. 26.1.11 Acordul partilor se poate materializa prin íncheierea unui act aditional la contract intre Achizitor, Prestator si Subcontractant atunci cand contractul de subcontractare este cesionat Achizitorului
26.2.5 Este posibila cesiunea de creanţă în favoarea subcontractanţilor legată de partea/părţile din contract care sunt îndeplinite de către aceştia.
26.2.6 În cazul în care un Subcontractant și-a exprimat, în conformitate cu prevederile art. 218 din Legea 98/2016, opțiunea de a fi plătit direct, atunci această opțiune este valabilă numai dacă sunt îndeplinite în mod cumulativ următoarele condiții:
1) această opțiune este inclusă explicit în Contractul de Subcontractare constituit ca anexă la Contract și făcând parte integrantă din acesta.
2) Contractul de Subcontractare include la rândul său o anexă explicită și specifică privind modalitatea în care se efectuează plata directă de Achizitor către Subcontractant și care precizează toate și fiecare dintre elementele de mai jos:
· pentru fiecare Lucrare/ activitate aferentă părții din Propunerea Tehnică, anexă la Contract, astfel cum a fost încheiat între Contractant și Achizitor – partea din Lucrare/ activitate sau Lucrare/ activitatea realizat/realizată de Subcontractant astfel cum va fi specificată în factura prezentată la plată,
· modalitatea concretă de certificare a Lucrării/activității de către Contractant pentru rezultatul obținut de Subcontractant/Lucrarea executată de Subcontractant înainte de prezentarea facturii de către Contractant Achizitorului,
· partea/proporția din suma solicitată la plată corespunzătoare Lucrării/activității care este în sarcina SubExecutantului, prin raportare la condițiile de acceptare la plată a facturilor emise de Contractant pentru Achizitor, așa cum sunt acestea detaliate în Contract,
· stabilește condițiile în care se materializează opțiunea de plată directă,
· precizează contul bancar al SubExecutantului.

26.3. Tertul Sustinator
26.3.1 Prezentul contract reprezinta si contract de cesiune a drepturilor litigioase ce rezulta din incalcarea obligatiilor ce ii revin tertului sustinator in baza angajamentului ferm, anexa la prezentul contract. Cu titlu de garantie, prin semnarea prezentului contract, Prestatorul consimte ca  Achizitorul se poate subtitui in toate drepturile sale, rezultate in urma incheierii angajamentului ferm, putand urmari orice pretentie la daune pe care acesta ar putea sa o aiba impotriva tertului sustinator pentru nerespectarea obligatiilor asumate de catre acesta 
26.3.2 In cazul in care Prestatorul este in imposibiltatea derularii prezentului contract, respectiv pentru partea de contract pentru care a primit sustinere din partea tertului in baza angajamentului ferm, tertul sustinator este obligat a duce la indeplinire acea parte a contractului care face obiectul respectivului angajament ferm. Inlocuirea Prestatorului initial cu tertul sustinator, nu reprezinta o modificare substantiala a contractului in cursul perioadei sale de valabilitate si se va efectua prin semnarea unui act aditional la contract si fara organizarea unei alte proceduri de atribuire. 

28. Cesiunea
28.1 – Executantul nu trebuie să cesioneze oricare dintre drepturile și obligațiile ce decurg din Contract, inclusiv drepturile la plată, fără acceptul prealabil scris din partea Achizitorului. În astfel de cazuri, Executantul trebuie să furnizeze Achizitorului informații cu privire la identitatea entității căreia îi cesionează drepturile
Orice drept sau obligație cesionat/cesionată de către Contractant fără o autorizare prealabilă din partea Achizitorului nu este executoriu/executorie împotriva Achizitorului 
28.2 În cazul încetării anticipate a Contractului, Executantul principal cesionează Achizitorului contractele încheiate cu Subcontractanții
28.3 Executantul este obligat să notifice Achizitorul, cu privire la preluarea Contractului de către o nouă persoană juridică născută în urma unui proces de reorganizare juridică a persoanei Executantului, în termen de maximum 3 (trei)] zile de la data nașterii noii persoane. Achizitorul are termen de maximum 30 (treizeci)] de zile de la data notificării de către Contractant pentru a-și exprima acordul/dezacordul cu privire la preluarea Contractului de către o nouă persoană juridică născută în urma unui proces de reorganizare juridică a persoanei Executantului.[(de exemplu: fuziune, divizare, etc.).
28.3 În cazul în care terțul susținător nu și-a respectat obligațiile asumate prin angajamentul ferm de susținere, dreptul de creanță al Executantului asupra terțului susținător este cesionat cu titlu de garanție, către Achizitor
La solicitarea achizitorului se va proceda de catre Executant la cesiunea drepturilor pe care le are fata de tertii sustinatori, catre Achizitor, cu titlu de garantie, fapt care sa permita Achizitorului sa urmareasca orice pretentie la daune pe care Executatul ar putea sa o aiba impotriva tertului/tertilor sustinator/sustinatori pentru nerespectarea de catre acestia a obligatiilor asumate prin angajamentul ferm.
In cazul in care Executantul a fost declarat castigator beneficiind de sustinerea unui/unor terti pentru a demonstra indeplinirea cerintelor privind situatia economica si financiara, respectiv capacitatea tehnica si profesionala, si intampina dificultati pe parcursul executarii contractului de achizitie publica, la solicitarea Achizitorului, acesta (Executantul) va cesiona drepturile sale din cadrul contractului catre Achizitor, cu titlu de garantie. 
28.4 Executantul poate cesiona dreptul sau de a incasa contravaloarea serviciilor prestate, in conditiile prevazute de dispozitiile prezentului contract si cu respectarea art 6^1 din OUG 146/2002 privind formarea şi utilizarea resurselor derulate prin trezoreria statului*). Solicitarile de plata catre terti pot fi onorate numai dupa operarea unei cesiuni in conditiile prezentului art. Cesiunea este valabilă numai cu acceptul prealabil exprimat în scris al instituţiei publice care datorează operatorului economic sumele reprezentând contravaloarea bunurilor achiziţionate, serviciilor prestate sau lucrărilor executate. Suma care face obiectul cesionării se achită de către Achizitor în contul indicat de cesionar, deschis la Trezoreria Statului, numai dacă Furnizorul cedent nu are obligaţii de plată către bugetul de stat, bugetul asigurărilor sociale de stat şi bugetele fondurilor speciale


Articolul 29. Drepturi de proprietate intelectuală

29.1. Dreptul de proprietate intelectuală asupra documentatiei elaborate in baza prezentului contract,  asupra oricăror rapoarte si date precum hărţi, diagrame, schiţe, instrucţiuni, planuri, statistici, calcule, baze de date, software si înregistrări justificative ori materiale achiziţionate, compilate ori elaborate de către Executant sau de către personalul său salariat ori contractat în executarea Contractului de, devin proprietatea exclusivă a Achizitorului în momentul plății contravalorii documentației de către Achizitor. Executantul nu va utiliza aceste documente în scopuri care nu au legătură cu Contractul de Servicii fără acordul scris prealabil al achizitorului.  
29.2.Executantul nu va publica articole referitoare la Serviciile prestate, nu va face referire la aceste servicii în cursul executării altor servicii pentru terţi si nu va divulga nicio informaţie furnizată de Achizitor, fără acordul scris prealabil al acestuia.
29.3. Orice rezultate ori drepturi, inclusiv drepturi de autor sau alte drepturi de proprietate intelectualăori industrială, asupra documentatiei elaborate in baza prezentului contract si/sau dobândite în executarea Contractului de servicii sunt proprietatea exclusivă a Achizitorului, care le va putea utiliza, publica, cesiona ori transfera asa cum va considera de cuviinţă, fără limitare geografică ori de altă natură, cu excepţia situaţiilor în care există deja asemenea drepturi de proprietate intelectuală ori industrială.

Articolul 30. Încetarea şi rezilierea contractului

30.1 (a) Prezentul Contract poate înceta, prin:
i. executarea corespunzătoare a obligațiilor conform dispozițiilor prezentului Contract,
ii. acordul de voință al Părților, consemnat in scris
iii. rezilierea unilaterală de către o Parte în cazul îndeplinirii în mod necorespunzător sau neîndeplinirii obligațiilor contractuale de către cealaltă Parte contractantă precum și în cazurile expres menționate în prezentul Contract,
iv. îndeplinirea sau, după caz, neîndeplinirea condiției,
v. imposibilitatea fortuită de executare.
(a) Achizitorul își rezervă dreptul de a rezilia Contractul,cu efecte depline, printr-o notificare scrisă adresată Executantului, dupa acordarea unui preaviz de 15 zile executantului, fără a mai fi necesară îndeplinirea vreunei formalități prealabile și fără a mai fi necesară intervenția vreunuei instanțe judecătorești și/sau arbitrale, în oricare dintre situațiile următoare, dar nelimitându-se la acestea, Executantul nefiind îndreptățit să pretindă nicio sumă reprezentând daune sau alte prejudicii, dacă:
i. Executantul nu-și îndeplinește obligațiile,conform prevederilor Contractului;
ii. Executantul nu se conformează, în perioada de timp rezonabilă, conform notificării emise de către Achizitor, prin care i se solicită remedierea Defecțiunilor/necoformității precum și executarea sau neexecutarea obligațiilor din prezentul Contract, care afectează în mod grav executarea în mod corespunzător și la termen a obligațiilor contractuale ale Executantului;
iii. Executantul refuză sau omite să aducă la îndeplinire dispozițiile/notificările emise de către Achizitor în condițiile prezentului Contract;
iv. Executantul a săvârșit abateri profesionale, care îi pun în discuţie integritatea, iar autoritatea contractantă poate demonstra acest lucru prin orice mijloc de probă adecvat, cum ar fi o decizie a unei instanţe judecătoreşti sau a unei autorităţi administrative 
v. Executantul  se afla in stare de dizolvare sau faliment. 
vi. In cazul retragerii autorizatiei de functionare Executantului
vii. Executantul subcontractează fără a avea acordul scris al Achizitorului;
viii. Executantul se aflăîntr-o situație de conflict de interese, iar această situație nu poate fi remediată în mod efectiv prin alte măsuri mai puțin severe;
ix. Executantul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;
x. are loc orice modificarea organizațională care implică o schimbare cu privire la personalitatea juridică, natura sau controlul Executantului, cu excepția situației în care asemenea modificări sunt realizate prin Act Adițional la prezentul Contract;
xi. apariția oricărei alte incapacități legale care să împiedice executarea Contractului;
xii. Executantul eșuează în a furniza/menține/prelungi/reîntregi/completa garanțiile ori asigurările solicitate sau persoana care furnizează garanția ori asigurarea nu este în măsură să-și îndeplinească obligațiile la care s-a angajat prin Contract;
xiii. în cazul în care, printr-un act normativ, se modifică interesul public al Achizitorului în legătură cu care se execută Lucrările care fac obiectul Contractului;
xiv. Executantul a încălcat obligațiile în domeniul mediului, social și al relațiilor de muncă, stabilite prin legislația adoptată la nivelul Uniunii Europene, legislația națională, prin acorduri colective sau prin tratatele, convențiile și acordurile internaționale în domeniul de activitate aplicabil Lucrărilor care fac obiectul Contractului;
xv. Executantul şi/sau reprezentanţii acestuia dau sau se oferă să dea (direct sau indirect) unei persoane orice fel de mită, dar, favor, comision sau alte lucruri de valoare ca stimulent sau recompensă pentru:
-	a acţiona sau a înceta să acţioneze în legătură cu Contractul;
-	a favoriza sau nu, a defavoriza sau nu, oricare persoană care are legătură cu Contractul;
-	sau dacă oricare din membrii personalului Executantul, agenţi sau Subcontractanţi dau sau se oferă să dea (direct sau indirect), unei persoane, stimulente sau recompense, în modul descris în acest paragraf.
xvi. Pentru nerespectarea obligațiilor privind conflictul de interese
xvii. la momentul atribuirii Contractului,fie Executantulse afla în situația de a fi fost condamnat, prin hotărâre definitivă a unei instanțe judecătorești,fie persoana, care este membru al organului de administrare, de conducere sau de supraveghere al respectivului operator economic ori are putere de reprezentare, de decizie sau de control în cadrul acestuia, se afla în situația de a fi fost condamnată printr-o hotărâre definitivăpentru comiterea uneia dintre următoarele infracțiuni:
1. constituirea unui grup infracțional organizat, astfel cum este prevăzut prin art. 367 din Legea nr. 286/2009 privind Codul penal, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Executantul, ca operator economic, a fost condamnat,
2. infracțiuni de corupție, astfel cum este prevăzutprin art. 289-294 din Legea 286/2009, cu modificările și completările ulterioare, și infracțiuni asimilate infracțiunilor de corupție, astfel cum este prevăzutprin art. 10-13 din Legea 78/2000 pentru prevenirea, descoperirea și sancționarea faptelor de corupție, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Executantul, ca operator economic, a fost condamnat,
3. infracțiuni împotriva intereselor financiare ale Uniunii Europene, astfel cum este prevăzut prin art. 181-185 din Legea nr. 78/2000, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Executantul, ca operator economic, a fost condamnat,
4. acte de terorism, astfel cum este prevăzut prin art. 32-35 și art. 37-38 din Legea nr. 535/2004, privind prevenirea și combaterea terorismului, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Executantul, ca operator economic, a fost condamnat,
5. spălarea banilor, astfel cum este prevăzut prin art. 29 din Legea nr. 656/2002, pentru prevenirea și sancționarea spălării banilor precum și pentru instituirea unor măsuri de prevenire și combatere a finanțării terorismului, republicată, cu modificările ulterioare, saufinanțarea terorismului, astfel cum este prevăzut prin art. 36 din Legea nr. 535/2004, cu modificările și completările ulterioaresau prin dispozițiile corespunzătoare ale legislației penale a statului în care Ofertantul/Executantul, ca operator economic, a fost condamnat,
6. traficul și exploatarea persoanelor vulnerabile, astfel cum este prevăzut prin art. 209-217 din Legea nr. 286/2009, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Executantul, ca operator economic, a fost condamnat,
7. fraudă, astfel cum este prevăzut prin articolul I din Convenția privind protejarea intereselor financiare al Comunității Europene din 27 noiembrie 1995;
xviii. are loc o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene și, ca urmare a acestui fapt, Contractul nu ar fi trebuit să fie atribuit Executantului.
(b) Achizitorul își rezervă dreptul de a denunța Contractul, printr-o notificare scrisă adresată Executantului, dacă împotriva acestuia din urmă se deschide procedura falimentului, Executantul având dreptul de a pretinde numai plata corespunzătoare pentru partea din Contract îndeplinită până la data denunțării unilaterale a Contractului.
(c) Contractul de achiziţie este reziliat de drept in situatia in care ofertantul declarat câştigător cu care Achizitorul a încheiat contractul de achiziţie publică se angajeaza sau încheie orice alte înţelegeri privind prestarea de servicii, direct ori indirect, în scopul îndeplinirii contractului de achiziţie publică, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajaţi/foşti angajaţi ai autorităţii contractante sau ai furnizorului de servicii de achiziţie implicat în procedura de atribuire cu care autoritatea contractantă/furnizorul de servicii de achiziţie implicat în procedura de atribuire a încetat relaţiile contractuale ulterior atribuirii contractului de achiziţie publică, pe parcursul unei perioade de cel puţin 12 luni de la încheierea contractului.
30.2  În cazul producerii/ apariției oricăruia din evenimentele sau circumstanţele precizate la lit.b)  de mai sus, Achizitorul, la împlinirea termenului de preaviz de 15 (cincisprezece) zile, are dreptul să rezilieze Contractul, rezilierea operând de plin drept fără nicio altă notificare prealabilă, fără încuviinţarea vreunei instanţe judecătoreşti şi/sau arbitrale şi fără a mai fi necesară îndeplinirea vreunei alte formalităţi şi, după caz, să evacueze Executantul din locaţia Achizitorului. La rezilierea contractului, Achizitorul are dreptul la despăgubiri cu titlu de daune-interese compensatorii.
30.3 Dacă, înainte de expirarea termenului de preaviz, Executantul remediază situaţiile invocate de către Achizitor ca motiv al rezilierii, înştiinţarea încetează să aibă efect, iar Achizitorul nu va mai fi îndreptăţit să rezilieze Contractul, sub condiţia ca situaţia de încălcare a obligaţiilor Contractuale generată de Executant să nu pericliteze finalizarea în bune condiţii şi la timp a Contractului, caz în care, pe lângă dreptul de a cere rezilierea, Achizitorul va fi îndreptăţit şi la plata de daune-interese.
30.4 În perioada de preaviz susmenţionată Executantul este considerat, de drept, în întârziere, acesta fiind obligat la plata de penalităţi.
30.5 Încetarea prezentului Contract nu va avea niciun efect asupra obligaţiilor deja scadente între părţile Contractante.
30.6 In cazul rezilierii contractului, achizitorul va intocmi situatia lucrarilor efectiv executate, inventarul materialelor, utilajelor si lucrarilor provizorii, dupa care se vor stabili sumele care urmeaza sa le plateasca in conformitate cu prevederile contractului, precum si daunele pe care trebuie sa le suporte executantul din vina caruia s-a reziliat contractul. In acest sens, achizitorul va convoca in max 5 zile de la data rezilierii contractului, comisia de receptie, care va efectua receptia cantitativa si calitativa a lucrarilor executate.
Prevederile prezentelor clauze nu înlătură răspunderea părţii care, în mod culpabil, a cauzat încetarea Contractului.
30.7 - Oricare dintre parti incalca prevederile Contractului prin neindeplinirea  unei/unor obligatii care ii revin potrivit acestuia, partea prejudiciata prin incalcare (dupa caz, Achizitorul sau executantul) va fi indreptatita la urmatoarele remedii:
a)	despagubiri; si/sau
b)	rezilierea Contractului 
30.8 -  Despagubirile pot fi:
a)	Despagubiri Generale; sau
b)	Penalitati contractuale.
30.9 - In orice situatie in care Achizitorul este indreptatit la despagubiri, poate retine aceste despagubiri din orice sume datorate executantului sau poate executa garantia de buna executie, in conformitate cu prevederile prezentului contract.
30.10– Dupa rezilierea contractului, achizitorul poate decide continuarea executiei lucrarilor cu respectarea prevederilor legale privind achizitiile publice.

31. Forta majora
31.1 - Forta majora este constatata de o autoritate competenta.
31.2 - Forta majora exonereaza partile contractante de indeplinirea obligatiilor asumate prin prezentul contract, pe toata perioada in care aceasta actioneaza.
31.3 - Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.
31.4 - Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.
31.5 -  Daca forta majora actioneaza sau se estimeaza ca va actiona o perioada mai mare de 6 luni, fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna din parti sa poata pretinde celeilalte daune-interese.
31.6- Nu va reprezenta o incalcare a obligatiilor din prezentul contract de catre oricare din parti situatia in care executarea obligatiilor este impiedicata de imprejurari de forta majora care apar dupa data semnarii Contractului de catre parti.
31.7.- Executantul nu va raspunde pentru penalitati contractuale sau reziliere pentru neexecutare daca, si in masura in care, intarzierea in executare sau alta neindeplinire a obligatiilor din prezentul Contract este rezultatul unui eveniment de forta majora. In mod similar, Achizitorul nu va datora dobanda pentru platile cu intarziere, pentru neexecutare sau pentru rezilierea de catre executant pentru neexecutare, daca, si in masura in care, intarzierea Achizitorului sau alta neindeplinire a obligatiilor sale este rezultatul fortei majore.
31.8- Daca oricare parte considera ca au intervenit imprejurari de forta majora care pot afecta indeplinirea obligatiilor sale, va notifica imediat celeilalte parti cu privire la natura, durata probabila si efectul probabil al imprejurarii de forta majora. Executantul va cauta toate mijloacele rezonabile alternative, pentru indeplinirea obligatiilor sale care nu sunt afectate de evenimentul de forta majora. Executantul nu va utiliza asemenea mijloace alternative decat in urma instructiunilor in acest sens ale Achizitorului.


32. Impreviziunea

32.1. Partile isi vor executa obligatiile asumate prin contract, chiar daca executarea lor a devenit mai oneroasa din cauza schimbarii exceptionale a unor imprejurari care nu au putut fi prevazute inainte de semnarea contractului.
32.2. In situatia in care schimbarea exceptionala a imprejurarilor conduce la executarea excesiv de oneroasa a contractului, facand vadit injusta obligarea oricareia dintre parti la indeplinirea obligatiilor sale, instanța de judecată sau după caz, partile, de comun acord, vor stabili una din urmatoarele masuri:
a)	adaptarea contractului, pentru a distribui in mod echitabil intre parti pierderile si beneficiile rezultate din schimbarea exceptionala a imprejurarilor;
b)	incetarea contractului.

33. Cazul Fortuit
33.1.  Cazul fortuit este un eveniment care nu poate fi prevazut nici impiedicat de catre partea care ar fi trebuit sa raspunda daca evenimentul nu s-ar fi produs.
33.2.  Partea afectata de cazul fortuit are obligatia de a notifica celeilalte parti, imediat si in mod complet, producerea acestuia.
33.3.  Daca evenimentul fortuit a produs o imposibilitate totala si definitiva de executare a oricareia dintre obligatiile contractuale, atunci contractul este desfiintat de plin drept si fara vreo notificare, chiar din momentul producerii evenimentului fortuit.

34. Solutionarea litigiilor
34.1 - Achizitorul si Executantul vor depune toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.
34.2 - Daca, dupa 30 zile de la inceperea acestor tratative, Achizitorul si Executantul nu reusesc sa rezolve in mod amiabil o divergenta contractuala, fiecare poate solicita ca disputa sa se solutioneze de catre instantele judecatoresti din Romania. 

35. Limba care guverneaza contractul
Limba care guverneaza contractul este limba romana.

35. Comunicari
35.1 - (1) Orice comunicare intre parti, referitoare la indeplinirea prezentului contract, trebuie sa fie transmisa in scris si vor fi trimise prin scrisoare recomandata, transmise prin fax sau vor fi inmanate personal la adresele indicate mai jos:

Pentru Achizitor:			Adresa:str Piata Unirii nr 1,Oradea,jud Bihor
					In atentia: 
Fax: 0259/440746

Pentru Executant:			Adresa: 
					In atentia:
Fax: 
Tel: 

(2) Notificarile se vor considera primite de cealalta parte dupa cum urmeaza: 
(a) in caz inmanare personala, la data inmanarii;
(b) in caz de transmitere prin fax, in ziua urmatoare transmiterii;
(c) in caz de scrisoare recomandata, la data evidentiata pe confirmarea de primire.
(3) Daca o parte nu notifica celeilalte parti orice modificare a adresei de mai sus, corespondenta trimisa la ultima adresa comunicata celeilalte parti va fi considerata in mod corect efectuata.
(4) Orice document scris trebuie inregistrat atat in momentul transmiterii cat si in momentul primirii.
34.2 - Comunicarile intre parti se pot face si prin telefon, fax sau e-mail cu conditia confirmarii in scris a primirii comunicarii.
34.3 Termenul de răspuns al părților la corespondența primită cu privire la desfășurarea contractului este de maxim 30 zile calendaristice

35. Legea aplicabila contractului
35.1 - Contractul va fi interpretat conform legilor din Romania.
35.2.Partile vor respecta si se vor supune tuturor legilor si reglementarilor din Romania, precum si reglementarilor direct aplicabile ale CE, jurisprudentei Curtii Europene de Justitie si a Tribunalului de Prima Instanta si se va asigura ca personalul lor, salariat sau contractat, conducerea lor, subordonatii acestora, si salariatii din teritoriu vor respecta si se vor supune de asemenea acelorasi legi si reglementari. Fiecare parte va despagubi pe cealalta parte in cazul oricaror pretentii si actiuni in justitie rezultate din orice incalcari ale prevederilor in vigoare de catre acesta, personalul sau, salariat sau contractat de acesta, inclusiv conducerea sa, subordonatii acestuia, precum si salariatii din teritoriu.
35.3. Clauzele standard care prevad în folosul celui care le propune limitarea raspunderii, dreptul de a denunţa unilateral contractul, de a suspenda executarea obligaţiilor sau care prevad în detrimentul celeilalte parţi decaderea din drepturi ori din beneficiul termenului, limitarea dreptului de a opune excepţii, restrângerea libertaţii de a contracta cu alte persoane, reînnoirea tacita a contractului, legea aplicabila, clauze compromisorii sau prin care se deroga de la normele privitoare la competenţa instanţelor judecatoreşti nu produc efecte decât daca sunt acceptate, în mod expres, în scris, de cealalta parte
35.4 Partile declara ca poseda toata experienta si cunostintele necesare incheierii acestui Contract si incheie acest Contract in deplina cunostinta a clauzelor sale, cunoscand si intelegand toate aspectele legale, tehnice si comerciale legate de incheiere si executare, motiv pentru care niciuna dintre parti nu va putea invoca Articolul 1221 alin. (1) al Codului Civil.

36. Confidentialitatea datelor
36.1 Prelucrarea datelor cu caracter personal se face cu respectarea  Regulamentului european privindprotectia datelor cu caracter personal (GDPR).











Partile au inteles sa incheie azi ……….. prezentul contract in 5 exemplare, 2 exemplare pentru executant, un exemplar pentru DPI, un exemplar pentru Serviciul Achizitii Publice si unul pentru Directia Economica.


	

              ACHIZITOR           
	                 

                   EXECUTANT


     MUNICIPIUL ORADEA                       ASOCIEREA formata din SC CONPILA SRL 
                Primar                                 – lider de asociere si SC ATAMORA SRL – asociat 
              Ilie Bolojan                                                    
                      
Dir.Ex. Directia Economica                            reprezentata prin lider de asociere 
  Vizat Control Financiar Preventiv                                        SC Conpila SRL
      (conf Ordin 2332/2017)     		                      Semnat si stampilat de catre :
          Eduard Florea	                      Numele(majuscule)…………………
                                                                                  Functia:…………………………..
 Director executiv D.P.I                           
           Lucian Popa                                      Fiind autorizat de catre si in numele:…………
                                                                                 Nr. Imputernicire:...........................               			                      
 Sef Serviciu Juridic Contencios 	         
              Oltea Marc                                         
                                                                 
Șef Serviciu Achizitii Publice                             
        Manuela Maghiar    
                                                                                                  
Consilier Achizitii Publice                                   
         Mihaela Laslau                              

